               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.10.2016
            COM(2016) 662 final
            2016/0325(COD)
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με τη συμμετοχή της Ένωσης στην εταιρική σχέση στους τομείς της έρευνας και της καινοτομίας στην περιοχή της Μεσογείου (PRIMA) την υλοποίηση της οποίας αναλαμβάνουν από κοινού διάφορα κράτη μέλη
            {SWD(2016) 331 final}{SWD(2016) 332 final}

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

                  Με 180 εκατ. άτομα να αντιμετωπίζουν σοβαρό πρόβλημα έλλειψης νερού, η περιοχή της Μεσογείου χαρακτηρίζεται γενικώς από υψηλά επίπεδα υδατικού στρες. Αυτός είναι και ο λόγος που καθιστά τόσο σημαντική τη βιώσιμη διαχείριση των συστημάτων ύδρευσης και διατροφής στην περιοχή.

                  Η κλιματική αλλαγή προκαλεί όλο και περισσότερο σοβαρές ελλείψεις ύδατος στην περιοχή, επιφέροντας σημαντικές επιπτώσεις στη γεωργία. Το μεγαλύτερο μέρος των διαθέσιμων υδάτων χρησιμοποιείται για σκοπούς άρδευσης. Τούτο σημαίνει ότι οι ελλείψεις αυτές οδηγούν σε μειωμένες και ανομοιόμορφες αποδόσεις των καλλιεργειών και αύξηση της πίεσης που ασκείται τόσο επί των φυσικών πόρων, όσο και επί της ικανότητας παροχής καθαρού νερού και οικονομικώς προσιτών τροφίμων στους κατοίκους της περιοχής.

                  Αυτό με τη σειρά του έχει αρνητικές επιπτώσεις στη διατροφή, στην υγεία, στους βιοτικούς πόρους, στις συνθήκες διαβίωσης και στα επίπεδα ευημερίας. Αυτή η κοινωνική και οικονομική πίεση αποτελεί σημαντική αιτία αστάθειας. Συμβάλλει επίσης στη μετανάστευση, τόσο σε εσωτερικό επίπεδο, με αποτέλεσμα πολλές γεωργικές οικογένειες να αστικοποιούνται, όσο και σε εξωτερικό επίπεδο, καθώς μέρος του πληθυσμού αναγκάζεται να μεταναστεύσει, ιδίως στην Ευρώπη.

                  Η μη βιώσιμη διαχείριση των συστημάτων ύδρευσης και διατροφής στην περιοχή της Μεσογείου οφείλεται σε διάφορους παράγοντες, στους οποίους συμπεριλαμβάνονται η πολιτική αστάθεια, η κλιματική αλλαγή και η ραγδαία αύξηση του πληθυσμού. Μία από τις κύριες αιτίες είναι η απουσία δέσμης κοινών καινοτόμων λύσεων, οι οποίες θα είναι προσαρμοσμένες στις υφιστάμενες συνθήκες της περιοχής και θα μπορούν εύκολα να μεταφερθούν εντός αυτής. Τέτοιες λύσεις δεν επίκεινται, διότι το συνολικό επίπεδο επενδύσεων έρευνας και καινοτομίας (Ε&Κ) στη Μεσόγειο δεν είναι ανάλογο του μεγέθους του προβλήματος με το οποίο βρίσκεται αντιμέτωπη η περιοχή. Επιπλέον, τα επίπεδα επενδύσεων διαφέρουν σημαντικά από τη μια χώρα στην άλλη. Η χρηματοδότηση δεν είναι προσανατολισμένη στην αντιμετώπιση του προβλήματος της έλλειψης νερού και τροφίμων και οι σχετικοί εμπλεκόμενοι φορείς – για παράδειγμα, ο ιδιωτικός τομέας– δεν έχουν πάντοτε αρκετά μεγάλες δυνατότητες Ε&Κ. Επιπλέον, οι προσπάθειες συνεργασίας στον τομέα Ε&Κ μεταξύ των κρατών μελών της Ένωσης και των χωρών της Νοτιοανατολικής Μεσογείου είναι τόσο κατακερματισμένες (ως επί το πλείστον διέπονται από διμερείς συμφωνίες), που είναι αδύνατον να έχουν σημαντικά αποτελέσματα.

                  Στο πλαίσιο αυτό, και όσον αφορά τη μετανάστευση, η πρωτοβουλία για το κοινό πρόγραμμα PRIMA (Partnership in Research and Innovation in the Mediterranean Area - Εταιρική σχέση στον τομέα της έρευνας και της καινοτομίας στην περιοχή της Μεσογείου), η οποία υλοποιείται από συμμετέχοντα κράτη από την Ένωση και τη Νότια Μεσόγειο
                     1
                  , είναι ιδιαίτερα σημαντική και συναφής με το πρόβλημα. Η πρωτοβουλία αυτή ακολουθεί την προσέγγιση της νέας εταιρικής σχέσης για τη μετανάστευση, με σκοπό την ενισχυμένη οικονομική συνεργασία με τα κράτη μέλη και άλλους εταίρους. Τούτο καταδεικνύει τον τρόπο με τον οποίο η ερευνητική πολιτική μπορεί να επιτύχει αποτελεσματικό συντονισμό, μέσω της κατάλληλης αξιοποίησης των εθνικών προϋπολογισμών και της συνεργασίας των χωρών της Μεσογείου για την αντιμετώπιση μακροπρόθεσμων κοινών προβλημάτων.

                  Στρατηγικός στόχος του προγράμματος είναι η ανάπτυξη κοινών καινοτόμων λύσεων για τα συστήματα ύδρευσης και διατροφής, τις οποίες έχει κατεπειγόντως ανάγκη η περιοχή της Μεσογείου. Η επίτευξη αυτού του στρατηγικού στόχου θα καταστήσει τα συστήματα ύδρευσης και διατροφής περισσότερο αποτελεσματικά, αποδοτικά ως προς το κόστος και βιώσιμα. Με τον τρόπο αυτό, οι δραστηριότητες Ε&Κ θα μπορούσαν να συμβάλουν στην επίλυση μεγαλύτερων προβλημάτων σε σχέση με τη διατροφή, την υγεία και την κοινωνική ευημερία, και, εντέλει, στην αντιμετώπιση των τάσεων μαζικής μετανάστευσης. Οι πολιτικές Ε&Κ μπορούν επομένως να αξιοποιηθούν στο μέγιστο για την αντιμετώπιση του μεταναστευτικού προβλήματος, σύμφωνα με την ανακοίνωση της Επιτροπής σχετικά με τη θέσπιση νέου πλαισίου εταιρικής σχέσης με τρίτες χώρες βάσει του ευρωπαϊκού προγράμματος δράσης για τη μετανάστευση, [COM (2016) 385].

               •Θεσμικό πλαίσιο

                  Η διαδικασία που οδήγησε στο κοινό πρόγραμμα PRIMA άρχισε με την Ευρωμεσογειακή Διάσκεψη για την Επιστήμη, την Τεχνολογία και την Καινοτομία στη Βαρκελώνη το 2012. Στόχος είναι η ενίσχυση της ευρωμεσογειακής συνεργασίας στον τομέα Ε&Κ στο πλαίσιο των ευρύτερων στόχων της εξωτερικής πολιτικής της Ένωσης αναφορικά με τη Νότια Γειτονία.

                  Σε αρκετές Προεδρίες του Συμβουλίου υπογραμμίστηκε η ανάγκη θεμελίωσης μιας περιφερειακής συνεργασίας για την αντιμετώπιση κοινών προκλήσεων μείζονος σημασίας, όπως η διαθεσιμότητα και η διαχείριση των υδάτων, η καινοτομία και ο θεσμικός συντονισμός. Η περιφερειακή συνεργασία στηρίζεται στην ιδέα της εργασίας στη βάση της από κοινού ανάληψης ευθύνης, του αμοιβαίου ενδιαφέροντος και του κοινού οφέλους σε ένα μακροχρόνιο, διαρθρωμένο πλαίσιο.

                  Το Συμβούλιο Ανταγωνιστικότητας της 5ης Δεκεμβρίου 2014 κάλεσε την Επιτροπή να εκτιμήσει κατά πόσον η συμμετοχή της Ένωσης στο κοινό πρόγραμμα PRIMA βάσει του άρθρου 185 της Συνθήκης για τη λειτουργία της Ευρωπαϊκής Ένωσης (ΣΛΕΕ) θα μπορούσε να αιτιολογηθεί λαμβάνοντας υπόψη το πεδίο εφαρμογής των στόχων και την έκταση των απαιτούμενων πόρων. Στα συμπεράσματά του, το Συμβούλιο ενέκρινε ιδίως την εστίαση του προγράμματος στην ανάπτυξη και υλοποίηση καινοτόμων και ολοκληρωμένων λύσεων για τη βιώσιμη διαχείριση των συστημάτων ύδρευσης και διατροφής στην περιοχή της Μεσογείου. Το Συμβούλιο έκρινε ότι αυτό αποτελεί προτεραιότητα, προκειμένου να βελτιωθεί η υγεία, η ευημερία και οι κοινωνικοπολιτισμικές συνθήκες των πληθυσμών της περιοχής της Μεσογείου, και να τονωθεί η οικονομική ανάπτυξη.

                  Ως εκ τούτου, τον Δεκέμβριο του 2014 τα κράτη μέλη και οι τρίτες χώρες της περιοχής της Μεσογείου υπέβαλαν πρόταση στην Επιτροπή για συμμετοχή στο κοινό πρόγραμμα PRIMA.

                  Με βάση τα συμπεράσματα του Συμβουλίου Ανταγωνιστικότητας και μετά την επίσημη υποβολή της πρότασης, ο αρμόδιος επίτροπος για την έρευνα, την επιστήμη και την καινοτομία Carlos Moedas ζήτησε από τις υπηρεσίες της Επιτροπής να καταρτίσουν εκτίμηση επιπτώσεων των διαθέσιμων επιλογών πολιτικής, συμπεριλαμβανομένης μιας πρωτοβουλίας η οποία θα έχει ως νομική βάση το άρθρο 185 της ΣΛΕΕ.

               •Συνοχή με τις υφιστάμενες διατάξεις στον εν λόγω τομέα πολιτικής

                  Το κοινό πρόγραμμα PRIMA εμπίπτει σε ένα θεσμικό πλαίσιο το οποίο, στο υψηλότερο πολιτικό επίπεδο, υπογράμμισε την ανάγκη ενίσχυσης της συνεργασίας της Ένωσης με τις χώρες της Νότιας Μεσογείου στους βασικούς τομείς των υδάτινων πόρων και των συστημάτων διατροφής, καθώς και σε συναφείς τομείς.

                  Το PRIMA συνδέει βασικές περιφερειακές προκλήσεις Ε&Κ με ευρύτερους κοινωνικοοικονομικούς και γεωπολιτικούς στόχους. Στόχος του είναι να συμπληρώνει πρόσφατες σχετικές θεσμικές δράσεις σε πολιτικές της Ένωσης εκτός από αυτές που αφορούν την Ε&Κ. Οι εν λόγω δράσεις παρατίθενται στη συνέχεια:

               α)
                     Διπλωματία στον τομέα των υδάτων (συμπεράσματα του Συμβουλίου Εξωτερικών Υποθέσεων της 22ας Ιουλίου 2013)

                  Οι επιπτώσεις της κλιματικής αλλαγής και της δημογραφικής και οικονομικής ανάπτυξης, σε συνδυασμό με τις πιέσεις ως προς την ποιότητα, τη διαθεσιμότητα και τη διαχείριση των υδάτων, αποτελούν σημαντικές προκλήσεις ασφάλειας που ενδέχεται να προκαλέσουν ένταση και συγκρούσεις όσον αφορά την πρόσβαση στο νερό. Στο πλαίσιο αυτό, η Ένωση διαδραματίζει σημαντικό ρόλο στην υποστήριξη της διπλωματίας στον τομέα των υδάτων σε ολόκληρο τον κόσμο και σε διασυνοριακά ύδατα στην Ευρώπη – μεταξύ άλλων μέσω της προώθησης πρωτοβουλιών για το νερό με χώρες της γειτονίας της ΕΕ και άλλες χώρες που προσδιορίζονται στην άσκηση χαρτογράφησης της ασφάλειας των υδάτων της ΕΕ.

               β)
                     Επανεξέταση της ευρωπαϊκής πολιτικής γειτονίας (ΕΠΓ) (συμπεράσματα του Συμβουλίου Εξωτερικών Υποθέσεων της 14ης Δεκεμβρίου 2015)

                  Το Συμβούλιο εξέφρασε την ικανοποίησή του για την επανεξέταση της ευρωπαϊκής πολιτικής γειτονίας (ΕΠΓ) ως βασικής πολιτικής προτεραιότητας για την Ένωση κατά τα επόμενα έτη. Τούτο περιλαμβάνει τον κρίσιμο ρόλο της Ε&Κ στην κοινωνικοοικονομική ανάπτυξη της περιοχής γειτονίας και βοηθά τις γειτονικές χώρες να εκσυγχρονίσουν και να διαφοροποιήσουν τις οικονομίες τους, διευκολύνοντας τη συμμετοχή τους στις πρωτοβουλίες της ΕΕ.

               γ)
                     Στόχοι βιώσιμης ανάπτυξης (συμπεράσματα του Συμβουλίου Εξωτερικών Υποθέσεων της 26ης Μαΐου 2015)

                  Γίνεται αναφορά στη δέσμευση του προγράμματος-πλαισίου «Ορίζων 2020» για στήριξη της βιώσιμης ανάπτυξης, τόσο εντός της Ένωσης όσο και με διεθνείς εταίρους, καθώς και στην ανάγκη για προώθηση της επιστήμης, της τεχνολογίας και της καινοτομίας στο πλαίσιο της συνολικής προσέγγισης μετά το 2015, για εξάλειψη της φτώχειας και προώθηση της βιώσιμης ανάπτυξης.

               δ)
                     Μετανάστευση (συμπεράσματα του Συμβουλίου Εξωτερικών Υποθέσεων της 12ης Οκτωβρίου 2015 και της 17ης-18ης Μαρτίου 2016)

                  Στα εν λόγω συμπεράσματα του Συμβουλίου αναγνωρίζεται ότι η μεταναστευτική κρίση εντός και εκτός της γειτονίας της ΕΕ επιτείνεται λόγω της φτώχειας, της ανεπαρκούς κοινωνικοοικονομικής ανάπτυξης και των παραβιάσεων των ανθρωπίνων δικαιωμάτων, και απαιτεί σθεναρή εξωτερική μεταναστευτική πολιτική και πολιτική ασύλου από πλευράς ΕΕ. Επίσης, το Συμβούλιο ανανέωσε τη δέσμευσή του για κινητοποίηση όλων των μέσων και πολιτικών για την αντιμετώπιση των γενεσιουργών αιτίων των μεταναστευτικών ροών, κυρίως των κακών κοινωνικοοικονομικών συνθηκών και της κλιματικής αλλαγής.

               ε)
                     Ευρωπαϊκή διπλωματία για το κλίμα μετά την COP21 (21η διάσκεψη των μερών της σύμβασης-πλαισίου των Ηνωμένων Εθνών για την κλιματική αλλαγή) (συμπεράσματα του Συμβουλίου Εξωτερικών Υποθέσεων της 15ης Φεβρουαρίου 2016)

                  Στο γενικό πλαίσιο της διπλωματίας για το κλίμα, το Συμβούλιο παραπέμπει στην εκπόνηση ενός σχεδίου δράσης της διπλωματίας για το κλίμα, συμπεριλαμβανομένων μέτρων για την ενίσχυση των προσπαθειών που επικεντρώνονται στη σύνδεση μεταξύ κλιματικής αλλαγής, φυσικών πόρων (συμπεριλαμβανομένου του νερού), ευημερίας, σταθερότητας και μετανάστευσης.

               •Συνοχή με άλλες πολιτικές της Ένωσης

                  Οι στόχοι συνάδουν με τον ορισμό του προβλήματος και καλύπτουν τις σχετικές προκλήσεις Ε&Κ, διασφαλίζοντας την επίτευξη αλληλεπίδρασης με ευρωπαϊκές, μεσογειακές και παγκόσμιες πολιτικές. Ειδικότερα, το PRIMA συνάδει με την πρόσφατη ανακοίνωση της Επιτροπής σχετικά με τη θέσπιση νέου πλαισίου εταιρικής σχέσης με τρίτες χώρες βάσει του ευρωπαϊκού προγράμματος δράσης για τη μετανάστευση, [COM (2016) 385]. Εστιάζει στην αντιμετώπιση των γενεσιουργών αιτίων της μετανάστευσης και της αναγκαστικής εκτόπισης μέσω «όλων των πολιτικών της ΕΕ, μεταξύ άλλων, για την εκπαίδευση, την έρευνα, την κλιματική αλλαγή, την ενέργεια, το περιβάλλον, τη γεωργία». Επίσης, τάσσεται υπέρ νέων μοντέλων αναπτυξιακής συνεργασίας με τη συμμετοχή του ιδιωτικού τομέα, καινοτόμων χρηματοδοτικών μηχανισμών και επενδύσεων σε ΜΜΕ και σε βιώσιμες υποδομές.

                  Το πρόγραμμα-πλαίσιο «Ορίζων 2020» έχει ήδη προσδιορίσει τις θεματικές ενότητες «Δράση για το κλίμα, περιβάλλον, αποδοτικότητα πόρων και πρώτες ύλες» και «Επισιτιστική ασφάλεια, βιώσιμη γεωργία και δασοκομία, έρευνα στον τομέα της θάλασσας, της ναυτιλίας, και των εσωτερικών υδάτων, και βιοοικονομία» ως δύο από τις πρωταρχικές κοινωνικές προκλήσεις που πρέπει να αντιμετωπιστούν με τη στήριξη επενδύσεων σε Ε&Κ. Αναγνωρίζει επίσης ότι οι δραστηριότητες Ε&Κ για την αντιμετώπιση των εν λόγω προκλήσεων θα πρέπει να πραγματοποιούνται σε επίπεδο ΕΕ και εκτός αυτής, δεδομένης της διακρατικής και παγκόσμιας υπόστασης του κλίματος και του περιβάλλοντος, της κλίμακας και της πολυπλοκότητας των προκλήσεων, καθώς και του διεθνούς χαρακτήρα της αλυσίδας εφοδιασμού τροφίμων και της γεωργικής αλυσίδας εφοδιασμού.

                  Οι στόχοι Ε&Κ που σχετίζονται με τα συστήματα ύδρευσης και διατροφής στην περιοχή της Μεσογείου φαίνεται να συμμορφώνονται και να είναι συναφείς με τις ακόλουθες πρωτοβουλίες.

                  •
                        Αναπτυξιακό θεματολόγιο μετά το 2015 και στόχοι για τη βιώσιμη ανάπτυξη.

                  •
                        Διαδικασία της Βαρκελώνης, η οποία ξεκίνησε τον Νοέμβριο του 1995, με πρωτοβουλία των Ευρωμεσογειακών υπουργών εξωτερικών και σχετική ανακοίνωση Διαδικασία της Βαρκελώνης: Ένωση για τη Μεσόγειο [COM(2008)319], με την οποία συστάθηκε πολυμερής εταιρική σχέση, με έμφαση σε περιφερειακά και διακρατικά έργα.

                  •
                        Ανακοίνωση Ενίσχυση και επικέντρωση της διεθνούς συνεργασίας της ΕΕ στην έρευνα και καινοτομία: Μια στρατηγική προσέγγιση [COM(2012)497], η οποία καθιερώνει την έμφαση στην προώθηση της ένταξης στον – ή της εναρμόνισης με τον - Ευρωπαϊκό Χώρο Έρευνας (ΕΧΕ) για την περιοχή γειτονίας.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

                  Η πρόταση για το πρόγραμμα PRIMA βασίζεται στο άρθρο 185 της ΣΛΕΕ. Το μέσο αυτό επιτρέπει στην ΕΕ, κατά την υλοποίηση του πολυετούς προγράμματος-πλαισίου, να προβλέπει συμμετοχή σε προγράμματα έρευνας και ανάπτυξης που αναλαμβάνονται από ορισμένα κράτη μέλη, σε συμφωνία με τα ενδιαφερόμενα κράτη μέλη, συμπεριλαμβανομένης της συμμετοχής στις υποδομές που δημιουργούνται για την εκτέλεση των εν λόγω προγραμμάτων.

               •Επικουρικότητα (σε περίπτωση μη αποκλειστικής αρμοδιότητας)

                  Το PRIMA είναι ένα κοινό πρόγραμμα, το οποίο συνίσταται σε εθνικά προγράμματα και δραστηριότητες που διεξάγονται από τα συμμετέχοντα κράτη μέλη και τις συνδεδεμένες χώρες, με την υποστήριξη και τη συμμετοχή της ΕΕ.

                  Η πρόταση της Επιτροπής για το πρόγραμμα-πλαίσιο «Ορίζων 2020» προβλέπει τη συμμετοχή της ΕΕ στο PRIMA δυνάμει του άρθρου 185 της ΣΛΕΕ. Είναι το κατάλληλο μέσο της ΕΕ για να στηρίξει την πρωτοβουλία, δεδομένου ότι επιτρέπει τόσο τον συντονισμό εθνικών ερευνητικών προγραμμάτων όσο και τη συμμετοχή της ΕΕ στο κοινό πρόγραμμα.

                  Τα εθνικά, διμερή και διακρατικά προγράμματα που έχουν χρησιμοποιηθεί μέχρι σήμερα για τη βελτίωση της Ε&Κ στα συστήματα ύδρευσης και διατροφής δεν έχουν αποδειχθεί επαρκή για την αντιμετώπιση διασυνοριακών θεμάτων και την προσέλκυση περαιτέρω δημόσιων και ιδιωτικών επενδύσεων.

                  Επιπλέον, οι προκλήσεις σχετικά με τα συστήματα ύδρευσης και διατροφής στην περιοχή της Μεσογείου είναι πολύπλοκες, αλληλοσυνδεόμενες, διακρατικές και πολυτομεακές. Απαιτούν διεπιστημονική έρευνα και ολοκληρωμένες λύσεις που περιλαμβάνουν την καινοτομία. Άλλοι παράγοντες, όπως η κοινωνική συμπεριφορά των αγροτικών κοινοτήτων, οι οικονομικοί περιορισμοί ή η σταθερότητα των νομικών και θεσμικών πλαισίων μπορούν επίσης να ευνοήσουν τη λήψη των πλέον κατάλληλων μέτρων. Μια χώρα μόνη της θα μπορούσε πολύ δύσκολα να αντιμετωπίσει παρόμοιες συνθήκες πολυπλοκότητας.

                  Η πείρα που αντλήθηκε από παρόμοιες πρωτοβουλίες βάσει του άρθρου 185 καταδεικνύει ότι η δράση σε επίπεδο Ένωσης μπορεί να παραγάγει ένα καλά συντονισμένο και ολοκληρωμένο πρόγραμμα προσφέροντας τα ακόλουθα:

               α)
                     Επίτευξη της απαιτούμενης κλίμακας και έκτασης, και διασφάλιση κρίσιμης μάζας πόρων

               β)
                     Ενεργοποίηση των αποτελεσμάτων μόχλευσης και επίδραση στις εξωτερικές πολιτικές και στις πολιτικές μετανάστευσης της ΕΕ

               γ)
                     Συμβολή στην παγκόσμια συνεργασία και τη Νότια Ευρωπαϊκή Γειτονία

               •Αναλογικότητα

                  Η πρόταση δεν υπερβαίνει τα αναγκαία όρια για την επίτευξη των στόχων της. Η συμμετοχή της Ένωσης στο PRIMA θα πραγματοποιηθεί εντός των ορίων της αρμοδιότητας που προβλέπεται από τη ΣΛΕΕ και αποσκοπεί μόνο στη διευκόλυνση και στην παροχή στήριξης, συμπεριλαμβανομένης της χρηματοδοτικής στήριξης, για την υλοποίηση των στόχων του προγράμματος PRIMA από τα συμμετέχοντα κράτη. Τα συμμετέχοντα κράτη θα πρέπει να συνεργάζονται προκειμένου να συντονίσουν, να ευθυγραμμίσουν και να ενσωματώσουν καλύτερα τα σχετικά εθνικά προγράμματα ή δραστηριότητες, και εντέλει να αναπτύξουν ένα κοινό μακροπρόθεσμο στρατηγικό θεματολόγιο έρευνας.

                  Ανατρέξτε επίσης στο τμήμα 6.5 της έκθεσης εκτίμησης επιπτώσεων.

               •Επιλογή μέσου

                  Τα συμπεράσματα των δραστηριοτήτων διαβούλευσης με τους ενδιαφερόμενους φορείς, καθώς και η ανάλυση και η σύγκριση των επιλογών στην εκτίμηση επιπτώσεων έδειξαν ότι το άρθρο 185 της ΣΛΕΕ είναι ο πλέον κατάλληλος τρόπος για την επίτευξη των στόχων του PRIMA. Το άρθρο 185 της ΣΛΕΕ αποτελεί, επίσης, επιλογή των συμμετεχόντων κρατών.

                  Μια πρωτοβουλία βάσει του άρθρου 185 της ΣΛΕΕ είναι ο πλέον αποτελεσματικός και αποδοτικός τρόπος παρέμβασης για την επίτευξη των στρατηγικών και ειδικών στόχων του PRIMA. Μια πρωτοβουλία βάσει του άρθρου 185 της ΣΛΕΕ είναι πιθανόν να έχει το υψηλότερο συνολικό αποτέλεσμα μόχλευσης σε σύγκριση με άλλα μέσα, κατά τρόπο σταθερό, μακροπρόθεσμο και ολοκληρωμένο.

                  Το άρθρο 185 της ΣΛΕΕ θα επέτρεπε περαιτέρω την ανάπτυξη μιας πιο ισότιμης σχέσης με τις γειτονικές χώρες. Η Ένωση και οι ενδιαφερόμενες χώρες θα καθορίσουν από κοινού τις αμοιβαίες προτεραιότητές τους, εισερχόμενες σε μια νέα φάση συνεργασίας, σύμφωνα με τις προτεραιότητες της ευρωπαϊκής πολιτικής γειτονίας.

               3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ

               •Διαβουλεύσεις με τα ενδιαφερόμενα μέρη

                  Στο πλαίσιο της εκτίμησης επιπτώσεων του PRIMA διοργανώθηκαν δύο βασικές δραστηριότητες διαβούλευσης:

                  •
                        μια επιγραμμική δημόσια διαβούλευση διάρκειας 12 εβδομάδων, από την 1η Φεβρουαρίου έως την 24η Απριλίου 2016·

                  •
                        μια εκδήλωση ενδιαφερόμενων μερών στη Μάλτα, την 17η Μαρτίου 2016.

                  Διάφορα ενδιαφερόμενα μέρη από την Ευρώπη και τη Νότια Μεσόγειο, προερχόμενα από τους χώρους της έρευνας, της ακαδημαϊκής κοινότητας, της βιομηχανίας και της κοινωνίας των πολιτών, παρουσίασαν τις απόψεις τους. Οι πολυάριθμες συνεισφορές και εισηγήσεις ελήφθησαν πλήρως υπόψη κατά την προετοιμασία της πρότασης.

                  Τα ενδιαφερόμενα μέρη που συμμετείχαν στις διαβουλεύσεις τέθηκαν σε μεγάλο βαθμό υπέρ της επιλογής βάσει του άρθρου 185.

               •Συγκέντρωση και χρήση εμπειρογνωσίας

                  Για την υποστήριξη της διαδικασίας εκτίμησης επιπτώσεων συστάθηκε ομάδα εξωτερικών εμπειρογνωμόνων (ομάδα εμπειρογνωμόνων του PRIMA) από κράτη μέλη και τρίτες χώρες της Μεσογείου και εκτός Μεσογείου. Τα πορίσματα της ομάδας αποτέλεσαν αντικείμενο σύγκρισης με τα πορίσματα που αντλήθηκαν από άλλες πηγές (π.χ. βιβλιογραφική έρευνα που πραγματοποιήθηκε από τις υπηρεσίες της Επιτροπής, αποτελέσματα της επιγραμμικής δημόσιας διαβούλευσης) και ελήφθησαν υπόψη στην εκτίμηση επιπτώσεων.

               •Εκτίμηση επιπτώσεων

                  Κατά την εκτίμηση επιπτώσεων εντοπίστηκαν διάφορες πιθανές επιλογές πολιτικής, οι οποίες διαφέρουν ως προς το πεδίο εφαρμογής, τη γεωγραφική κάλυψη και το είδος του χρησιμοποιούμενου μέσου. Όλες αυτές οι επιλογές ελέγχθηκαν με χρήση του εργαλείου αριθ. 14 της εργαλειοθήκης για τη βελτίωση της νομοθεσίας. Σε αυτή τη βάση, διατηρήθηκαν οι ακόλουθες επιλογές πολιτικής.

               Επιλογή 0: Καμία μεταβολή πολιτικής - Βασικό σενάριο - το πρόγραμμα-πλαίσιο «Ορίζων 2020» θα συνεχίσει να παρέχει υποστήριξη σε θέματα νερού και τροφίμων γενικώς, σε ad hoc βάση. Δεν προβλέπεται η πιθανότητα να τεθούν σε εφαρμογή ειδικές πρωτοβουλίες με στόχο την ενσωμάτωση μεσογειακών συστημάτων Ε&Κ. Τυχόν μεμονωμένες δράσεις θα διαρκούσαν κατά κανόνα τρία έως τέσσερα έτη, με περιορισμένες επιπτώσεις.

               Επιλογή 1: Συγχρηματοδοτούμενη δράση ERA-NET (Δίκτυο του Ευρωπαϊκού Χώρου Έρευνας) – Η κύρια δραστηριότητα βάσει του προγράμματος-πλαισίου «Ορίζων 2020» είναι η υλοποίηση μιας ενιαίας συγχρηματοδοτούμενης κοινής πρόσκλησης υποβολής προτάσεων για κάθε δράση, με αποτέλεσμα τη χρηματοδότηση διακρατικών έργων έρευνας και/ή καινοτομίας. Τυχόν μεμονωμένες δράσεις θα διαρκούσαν κατά κανόνα πέντε έτη. Η επιλογή αυτή θα συνίστατο σε μια σειρά συγχρηματοδοτούμενων δράσεων ERA-NET, οι οποίες θα περιορίζονταν στο υπόλοιπο τμήμα του προγράμματος-πλαισίου «Ορίζων 2020». Δεν θα καθιστούσε εφικτή την ουσιαστική αντιμετώπιση της διάστασης της καινοτομίας, δεδομένου ότι τα εθνικά προγράμματα που θα συνεργάζονταν και θα συντόνιζαν τις δραστηριότητές τους εστιάζουν κυρίως στις ερευνητικές δραστηριότητες των δημόσιων ερευνητικών οργανισμών. Η επιλογή 1 δεν αναμένεται να ενσωματώσει εθνικά χρηματοδοτικά προγράμματα σε ένα κοινό στρατηγικό ερευνητικό θεματολόγιο.

               Επιλογή 2: Κοινό Πρόγραμμα PRIMA βάσει του άρθρου 185 της ΣΛΕΕ – Επιτρέπει στην ΕΕ να λαμβάνει μέτρα για τη συμμετοχή της σε προγράμματα έρευνας και ανάπτυξης που διεξάγονται από διάφορα κράτη μέλη, συμπεριλαμβανομένης της συμμετοχής της στις δομές που έχουν δημιουργηθεί για την εφαρμογή των εν λόγω προγραμμάτων. Το άρθρο 26 του κανονισμού για το πρόγραμμα-πλαίσιο «Ορίζων 2020» καθορίζει τις προϋποθέσεις και τα κριτήρια για τον προσδιορισμό και τη διατύπωση πρότασης πρωτοβουλίας σύμφωνα με το άρθρο 185 της ΣΛΕΕ.

                  Μεταξύ των άλλων κριτηρίων, η Επιτροπή μπορεί να προτείνει πρωτοβουλίες δυνάμει του άρθρου 185 μόνο εφόσον υπάρχει ανάγκη για μια ειδική εκτελεστική δομή και τα συμμετέχοντα κράτη έχουν εκφράσει υψηλό επίπεδο δέσμευσης για μεγαλύτερη ενσωμάτωση σε επιστημονικό, διαχειριστικό και οικονομικό επίπεδο. Η επιλογή αυτή συνεπάγεται την κατάρτιση ενός ολοκληρωμένου στρατηγικού θεματολογίου έρευνας και την πλήρη εφαρμογή του μέσω πολλαπλών διακρατικών προσκλήσεων υποβολής προτάσεων, καθήκοντα που θα αναληφθούν από διάφορα συμμετέχοντα κράτη και θα εκτελούνται μέσω ειδικής εκτελεστικής δομής (εφεξής «χρηματοδοτικός φορέας DIS» (Decentralised Implementation System - σύστημα αποκεντρωμένης υλοποίησης)). Πρόκειται συνήθως για μια μακροπρόθεσμη δέσμευση (δέκα έτη). Η Ένωση θα παρείχε χρηματοδοτική στήριξη αντίστοιχη των εθνικών επενδύσεων. Η επιλογή αυτή είναι η καλύτερη για την επίτευξη των ειδικών και γενικών στόχων και την εφαρμογή ενός αριθμού πιλοτικών δράσεων και δράσεων επίδειξης σε στρατηγικής σημασίας τομείς που συνδέονται με τα συστήματα ύδρευσης και διατροφής. Λαμβάνει πλήρως υπόψη όλα τα διδάγματα που αντλήθηκαν – όσον αφορά τη διαχείριση της χρηματοδοτικής συνεισφοράς της Ένωσης, την επίτευξη αντίκτυπου, κ.λπ.– από την εφαρμογή παλαιότερων και εν εξελίξει πρωτοβουλιών βάσει του άρθρου 185. Είναι επίσης σχεδιασμένη ώστε να διασφαλίζεται η χρηστή δημοσιονομική διαχείριση και η προστασία των οικονομικών συμφερόντων της Ένωσης μέσω κατάλληλων διαδικασιών εκ των προτέρων ελέγχων, υποβολής χρηματοοικονομικών εκθέσεων και εκ των υστέρων επαλήθευσης.

                  Λαμβάνοντας υπόψη τις πιθανές επιπτώσεις τους, οι επιλογές αυτές συγκρίθηκαν μεταξύ τους χρησιμοποιώντας ως σημείο αναφοράς το βασικό σενάριο και εφαρμόζοντας τα ακόλουθα κριτήρια.

               αποτελεσματικότητα: οι προτεινόμενες επιλογές θα πρέπει να βελτιώνουν το πλαίσιο Ε&Κ στην περιοχή της Μεσογείου στους τομείς των συστημάτων ύδρευσης και διατροφής.

               αποδοτικότητα: οι προτεινόμενες επιλογές θα πρέπει να επιτυγχάνουν τις επιπτώσεις με την υψηλότερη δυνατή σχέση κόστους/οφέλους.

               συνοχή με άλλες πολιτικές: οι προτεινόμενες επιλογές θα πρέπει να είναι συνεκτικές με άλλες ενωσιακές και εθνικές πολιτικές και προγράμματα Ε&Κ, καθώς και με τις συναφείς πολιτικές διεθνούς συντονισμού και συνεργασίας.

                  Προηγούμενες και τρέχουσες πρωτοβουλίες δυνάμει του άρθρου 185 της ΣΛΕΕ καταδεικνύουν ότι μια τέτοια πρωτοβουλία ενδέχεται να έχει υψηλό αποτέλεσμα μόχλευσης σε εθνικούς δημόσιους πόρους κατά τρόπο σταθερό, μακροπρόθεσμο και ολοκληρωμένο, συμβάλλοντας έτσι στα ακόλουθα:

               επίτευξη του επιθυμητού διαρθρωτικού αποτελέσματος σε πολιτικές και προγράμματα Ε&Κ και ενσωμάτωσή τους·

               δυνατότητα διαμόρφωσης σταθερών, μακροπρόθεσμων, κοινών στρατηγικών θεματολογίων έρευνας με την κατάλληλη κλίμακα και εύρος δράσεων·

               στήριξη της εναρμόνισης των εθνικών προγραμμάτων Ε&Κ·

               δυνατότητα συμμετοχής χωρών-εταίρων σε ισότιμη βάση·

               δυνατότητα διαρθρωτικής συμμετοχής διαφόρων τύπων ενδιαφερόμενων μερών, τόσο δημοσίων όσο και ιδιωτικών, ώστε να συγκεντρώνονται και να αξιοποιούνται οι αντίστοιχες γνώσεις και χρηματοοικονομικοί πόροι τους·

               διαρκής ενίσχυση των δυνατοτήτων Ε&Κ.

               •Θεμελιώδη δικαιώματα

                  Η πρωτοβουλία αυτή συνάδει με το άρθρο 37 του χάρτη των θεμελιωδών δικαιωμάτων της ΕΕ για την προστασία του περιβάλλοντος: «Το υψηλό επίπεδο προστασίας του περιβάλλοντος και η βελτίωση της ποιότητάς του πρέπει να ενσωματώνονται στις πολιτικές της Ένωσης και να διασφαλίζονται σύμφωνα με την αρχή της αειφόρου ανάπτυξης».

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Οι ενδεικτικές δημοσιονομικές επιπτώσεις παρατίθενται στο νομοθετικό δημοσιονομικό δελτίο που συνοδεύει την παρούσα απόφαση. Η συνεισφορά της ΕΕ ανέρχεται σε 200 εκατ. EUR συμπεριλαμβανομένης της συνεισφοράς ΕΖΕΣ. Το κονδύλιο υπολογίζεται σε τρέχουσες τιμές. Η συνεισφορά της ΕΕ πρέπει να εντάσσεται στο πλαίσιο της εφαρμογής του προγράμματος-πλαισίου «Ορίζων 2020» για την έρευνα και την καινοτομία.

               Από τη ΓΔ Γεωργίας και Αγροτικής Ανάπτυξης:

               –Κοινωνική πρόκληση 2 «Έρευνα και καινοτομία σχετική με τη γεωργία – Εξασφάλιση επαρκούς εφοδιασμού ασφαλών και υψηλής ποιότητας τροφίμων».

               Από τη ΓΔ Ε&Κ:

               –Κοινωνική πρόκληση 2 «Επισιτιστική ασφάλεια, βιώσιμη γεωργία και δασοκομία, έρευνα στον τομέα της θάλασσας, της ναυτιλίας και των εσωτερικών υδάτων, και βιοοικονομία»·

               –Κοινωνική πρόκληση 5 «Δράση για το κλίμα, περιβάλλον, αποδοτικότητα πόρων και πρώτες ύλες»·

               –Βιομηχανική υπεροχή.

                  Το ανώτατο ποσό της συνεισφοράς της ΕΕ στις διοικητικές δαπάνες ανέρχεται σε ποσοστό 5%. Αυτό αντιστοιχεί σε 10 εκατ. EUR.

                  Η διαχείριση της συνεισφοράς της ΕΕ θα πραγματοποιείται από την εκτελεστική δομή ΕΔ-PRIMA (έμμεση διαχείριση κονδυλίων της ΕΕ). Πριν από την ανάθεση της διαχείρισης και τη μεταφορά των κονδυλίων, η δομή ΕΔ-PRIMA θα υπόκειται σε εκ των προτέρων αξιολόγηση σύμφωνα με τις απαιτήσεις που ορίζονται στο άρθρο 61 του δημοσιονομικού κανονισμού, προκειμένου να αξιολογηθεί η δυνατότητά της να υλοποιήσει το πρόγραμμα, συμπεριλαμβανομένης της λήψης, κατανομής και παρακολούθησης της χρηματοδοτικής συνεισφοράς της ΕΕ στο πλαίσιο της έμμεσης διαχείρισης του προϋπολογισμού της ΕΕ.

               Η διάταξη της παρούσας απόφασης και της συμφωνίας ανάθεσης που θα συναφθεί μεταξύ της Επιτροπής και της ειδικής εκτελεστικής δομής εξασφαλίζει την προστασία των οικονομικών συμφερόντων της ΕΕ. Ο κίνδυνος μη ανάκτησης καλύπτεται από τις οικονομικές εγγυήσεις που θα πρέπει να παρέχουν τα συμμετέχοντα κράτη σε εύθετο χρόνο και το αργότερο πριν από την υπογραφή της συμφωνίας ανάθεσης.

               Τα συμμετέχοντα κράτη και η ΕΕ προβαίνουν σε εκ των προτέρων δεσμεύσεις σχετικά με τη συνεισφορά τους στο PRIMA. H δέσμευση της ΕΕ ύψους 200 εκατ. EUR από το ισχύον πολυετές δημοσιονομικό πλαίσιο θα χρησιμοποιηθεί κυρίως για τη χρηματοδότηση έμμεσων δράσεων που προκύπτουν από προσκλήσεις υποβολής προτάσεων που προκηρύσσονται από τη δομή ΕΔ-PRIMA. Το εν λόγω κονδύλιο θα καλύπτει ένα σύνολο επτά ετήσιων προγραμμάτων εργασίας (2018 – 2024), με την τελευταία δέσμευση της Επιτροπής να πραγματοποιείται το 2020, και θα χρησιμοποιηθεί για τη χρηματοδότηση έργων που θα προκύπτουν από τις προσκλήσεις υποβολής προτάσεων κατά τα έτη 2020 – 2024. Τα συμμετέχοντα κράτη θα περιγράφουν στο ετήσιο πρόγραμμα εργασίας τις δραστηριότητές τους, χρηματοδοτούμενες από εθνικά προγράμματα, και τους αντίστοιχους προϋπολογισμούς που διατίθενται για τις εν λόγω δραστηριότητες. Τα συμμετέχοντα κράτη έχουν ενημερωθεί σχετικά με την ανάγκη παροχής ουσιαστικών δεσμεύσεων ήδη κατά τα πρώτα έτη υλοποίησης του προγράμματος και τοποθετούν στην πρώτη γραμμή την πρωτοβουλία με στόχο την εξισορρόπηση των ισχυρών αρχικών δεσμεύσεων από τον προϋπολογισμό της Ένωσης.

               Η συνεισφορά της ΕΕ σε κάθε ετήσιο πρόγραμμα εργασίας δεν θα υπερβαίνει τη δέσμευση των συμμετεχόντων κρατών. Τούτο διασφαλίζει ότι υπάρχει ισορροπία, με τουλάχιστον αντίστοιχες εισφορές της χρηματοδότησης της ΕΕ και των συμμετεχόντων κρατών. Με αυτόν τον τρόπο παρέχεται ένας μηχανισμός μείωσης της δέσμευσης της ΕΕ, σε περίπτωση που τα συμμετέχοντα κράτη δεν εκπληρώσουν τις δεσμεύσεις τους κατά τα αναμενόμενα.

                  Επιπλέον, στη νομοθετική πρόταση έχει προβλεφθεί αξιολόγηση των δεσμεύσεων των συμμετεχόντων κρατών από την Επιτροπή κατά τα δύο πρώτα ετήσια προγράμματα εργασίας, ως προϋπόθεση για τη χρηματοδοτική συνεισφορά της ΕΕ. Μετά την εν λόγω αξιολόγηση, η μέγιστη συνεισφορά της ΕΕ είναι δυνατόν να αναθεωρηθεί σύμφωνα με τις εφαρμοζόμενες διασφαλίσεις σχετικά με τον τερματισμό, τη μείωση ή την αναστολή της χρηματοδοτικής συνεισφοράς της ΕΕ, οι οποίες ορίζουν ότι «Εάν τα συμμετέχοντα κράτη δεν συνεισφέρουν, συνεισφέρουν μερικώς ή καθυστερημένα στη χρηματοδότηση του PRIMA, η Επιτροπή δύναται να τερματίσει, να μειώσει αναλογικά ή να αναστείλει τη χρηματοδοτική συνεισφορά της Ένωσης, λαμβάνοντας υπόψη το ποσό της χρηματοδότησης που έχει χορηγηθεί από τα συμμετέχοντα κράτη για την υλοποίηση του PRIMA».

               5.ΛΟΙΠΑ ΣΤΟΙΧΕΙΑ

               •Ετήσια προγράμματα εργασίας και ρυθμίσεις παρακολούθησης, αξιολόγησης και υποβολής εκθέσεων

                  Τα ετήσια προγράμματα εργασίας PRIMA θα εξασφαλίζουν τη συνοχή και τον συντονισμό μεταξύ όλων των δραστηριοτήτων, καθώς και τον προσανατολισμό τους προς την επίτευξη των επιχειρησιακών, ειδικών και γενικών στόχων του PRIMA. Το ετήσιο πρόγραμμα εργασίας, το οποίο υπόκειται σε έγκριση από την Επιτροπή, θα περιλαμβάνει:

                  - Διακρατικές προσκλήσεις υποβολής προτάσεων που θα χρηματοδοτούνται από τη δομή ΕΔ-PRIMA με συνεισφορά της ΕΕ, σύμφωνα με τους κανόνες συμμετοχής του προγράμματος-πλαισίου «Ορίζων 2020»·

                  - Δραστηριότητες που χρηματοδοτούνται μόνο από τα συμμετέχοντα κράτη, οι οποίες συνυπολογίζονται στο πλαίσιο της απαίτησης αντιστοιχίας με τη συνεισφορά της Ένωσης, υπό ορισμένες προϋποθέσεις. Ειδικότερα, οι δραστηριότητες αυτές θα πρέπει να περιλαμβάνονται στο ετήσιο πρόγραμμα εργασίας κατόπιν θετικής εξωτερικής αξιολόγησης από ομότιμους, σε σχέση με τους στόχους του κοινού προγράμματος PRIMA. Θα εφαρμόζονται σύμφωνα με τις κοινές αρχές, οι οποίες συμφωνούνται από τα συμμετέχοντα κράτη και την Επιτροπή. Οι δραστηριότητες αυτές θα περιλαμβάνουν προσκλήσεις μεταξύ προγραμμάτων συμμετεχόντων κρατών για διακρατικά σχέδια, οι οποίες διοργανώνονται από τη δομή ΕΔ-PRIMA (συμπεριλαμβανομένων αξιολογήσεων προτάσεων). Οι δραστηριότητες θα ανταποκρίνονται επίσης ολοένα και περισσότερο στα υψηλότερα επίπεδα τεχνολογικής ετοιμότητας, όπως ορίζονται στα γενικά παραρτήματα των προγραμμάτων εργασίας του προγράμματος-πλαισίου «Ορίζων 2020»
                     2
                  .

                  Η υποβολή ετήσιων εκθέσεων της δομής ΕΔ-PRIMA θα καλύπτει αμφότερες τις πτυχές. Τούτο επιτρέπει τη στενή παρακολούθηση από τις υπηρεσίες της Επιτροπής και διευκολύνει τη λήψη διορθωτικών μέτρων, εφόσον είναι αναγκαίο, ιδίως τη μείωση των δεσμεύσεων της ΕΕ σε διάφορα ετήσια προγράμματα εργασίας, εάν η υλοποίηση των δραστηριοτήτων αυτών από τα συμμετέχοντα κράτη δεν διατηρεί το αναγκαίο επίπεδο δέσμευσης για την αντιστοίχιση των δεσμεύσεων της ΕΕ.

                  Η Γενική Διεύθυνση Έρευνας και Καινοτομίας έχει εγκρίνει τυποποιημένες ρυθμίσεις εποπτείας για πρωτοβουλίες δυνάμει του άρθρου 185 της ΣΛΕΕ. Οι ρυθμίσεις αυτές θα ισχύουν επίσης για το κοινό πρόγραμμα PRIMA. Η αποτελεσματικότητά τους θα πρέπει να αξιολογείται τόσο σε επίπεδο προγράμματος (με επίκεντρο το κατά πόσον έχουν επιτευχθεί οι γενικοί στόχοι) όσο και σε εθνικό επίπεδο (με επίκεντρο τους στόχους της κάθε χώρας).

                  Οι αρμοδιότητες των υπηρεσιών της Επιτροπής και εκείνες της δομής ΕΔ-PRIMA και των συμμετεχόντων κρατών όσον αφορά τους μηχανισμούς παρακολούθησης και ελέγχου, διακρίνονται σαφώς στη βασική πράξη. Επιπροσθέτως, πρόκειται να αναπτυχθούν περαιτέρω στη συμφωνία ανάθεσης μεταξύ της Επιτροπής και της δομής ΕΔ-PRIMA.

                  Προβλέπεται επίσης μια ενδιάμεση και μια τελική ανεξάρτητη αξιολόγηση.

                  Η Επιτροπή θα διασφαλίζει επίσης ότι όλες οι δράσεις που υλοποιούνται και στηρίζονται στο πλαίσιο αυτής της πρωτοβουλίας συμμορφώνονται με τον χάρτη θεμελιωδών δικαιωμάτων της Ευρωπαϊκής Ένωσης.

               •Παρεκκλίσεις από τους κανόνες συμμετοχής του προγράμματος-πλαισίου «Ορίζων 2020»

                  Η προσέγγιση που επελέγη για την επιλογή PRIMA βάσει του άρθρου 185 απαιτεί περιορισμένες μόνο παρεκκλίσεις από τους κανόνες συμμετοχής του προγράμματος-πλαισίου «Ορίζων 2020». Προκειμένου να διασφαλιστεί η ισόρροπη βασική συμμετοχή σε έμμεσες δράσεις στον άξονα Βορρά-Νότου, κατά παρέκκλιση από το άρθρο 9 παράγραφος 1 στοιχείο β) του κανονισμού (ΕΕ) αριθ. 1290/2013, ο ελάχιστος αριθμός συμμετεχόντων θα πρέπει να είναι τρεις νομικές οντότητες εγκατεστημένες σε τρία διαφορετικά συμμετέχοντα κράτη, μία εκ των οποίων εγκατεστημένη σε κράτος μέλος ή σε χώρα συνδεδεμένη με το πρόγραμμα-πλαίσιο «Ορίζων 2020» και μία σε τρίτη χώρα, που είτε συνδέεται είτε όχι με το πρόγραμμα-πλαίσιο «Ορίζων 2020». Η παρέκκλιση από το άρθρο 9 παράγραφος 3 του κανονισμού (ΕΕ) αριθ. 1290/2013 είναι απαραίτητη ώστε να εξασφαλιστεί ότι οι ελάχιστες προϋποθέσεις επιλεξιμότητας για τη συμμετοχή σε έμμεσες δράσεις, με ελάχιστη προϋπόθεση τη συμμετοχή μίας νομικής οντότητας, δεν εισάγουν διακρίσεις για τις οντότητες που είναι εγκατεστημένες σε τρίτες χώρες οι οποίες συμμετέχουν στο PRIMA ως συμμετέχοντα κράτη. Τούτο θα πρέπει να εφαρμόζεται μόνο στην εξαιρετική περίπτωση που οι προσκλήσεις υποβολής προτάσεων στο πλαίσιο του ετήσιου προγράμματος εργασιών περιλαμβάνουν δράσεις με μοναδικούς δικαιούχους και υπόκεινται στην έγκριση της Επιτροπής. Παρεκκλίσεις από το άρθρο 12 του κανονισμού (ΕΕ) αριθ. 1290/2013 είναι απαραίτητες ώστε να διευρυνθεί η συνεργασία μέσω κοινών προσκλήσεων που προκηρύσσονται από την εκτελεστική δομή του PRIMA με νομικές οντότητες άλλες από τρίτες χώρες και διεθνείς οργανισμούς.

               2016/0325 (COD)

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               σχετικά με τη συμμετοχή της Ένωσης
                  στην εταιρική σχέση στους τομείς της έρευνας και της καινοτομίας στην περιοχή της Μεσογείου (PRIMA)
                  την υλοποίηση της οποίας αναλαμβάνουν από κοινού διάφορα κράτη μέλη

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 185 και το άρθρο 188 δεύτερο εδάφιο,

               Έχοντας υπόψη την πρόταση της Ευρωπαϊκής Επιτροπής,

               Κατόπιν διαβίβασης του σχεδίου νομοθετικής πράξης στα εθνικά κοινοβούλια,

               Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής
                  3
               ,

               Αποφασίζοντας σύμφωνα με τη συνήθη νομοθετική διαδικασία,

               Εκτιμώντας τα ακόλουθα:

               (1)Στην ανακοίνωσή της, της 3ης Μαρτίου 2010, με τίτλο «Ευρώπη 2020 - Στρατηγική για έξυπνη, διατηρήσιμη και χωρίς αποκλεισμούς ανάπτυξη», η Επιτροπή υπογραμμίζει την ανάγκη διαμόρφωσης ευνοϊκών συνθηκών για τις επενδύσεις στη γνώση και την καινοτομία ώστε να επιτευχθεί έξυπνη, διατηρήσιμη και χωρίς αποκλεισμούς ανάπτυξη στην Ένωση. Το Ευρωπαϊκό Κοινοβούλιο και το Συμβούλιο ενέκριναν την εν λόγω στρατηγική.

               (2)Δυνάμει του κανονισμού (ΕΕ) αριθ. 1291/2013 του Ευρωπαϊκού Κοινοβουλίου και του Συμβουλίου
                  4
                εκπονήθηκε το πρόγραμμα-πλαίσιο «Ορίζων 2020» για την έρευνα και την καινοτομία (2014-2020). Το πρόγραμμα-πλαίσιο «Ορίζων 2020» επιδιώκει να διασφαλίσει μεγαλύτερο αντίκτυπο στην έρευνα και την καινοτομία, συμβάλλοντας στην ενίσχυση των συμπράξεων μεταξύ δημόσιων φορέων, μεταξύ άλλων και μέσω της συμμετοχής της Ένωσης σε προγράμματα που αναλαμβάνουν διάφορα κράτη μέλη.

               (3)Οι συμπράξεις μεταξύ φορέων του δημοσίου θα πρέπει να αποσκοπούν στην ανάπτυξη στενότερων συνεργειών, στην αύξηση του συντονισμού και στην αποφυγή περιττών αλληλεπικαλύψεων με ενωσιακά, διεθνή, εθνικά και περιφερειακά ερευνητικά προγράμματα και θα πρέπει να τηρούν πλήρως τις γενικές αρχές του προγράμματος-πλαισίου «Ορίζων 2020», ιδίως όσον αφορά τον ανοικτό χαρακτήρα και τη διαφάνεια.

               (4)Ο κανονισμός (ΕΕ) αριθ. 1291/2013 έχει ήδη προσδιορίσει τις θεματικές ενότητες «Δράση για το κλίμα, περιβάλλον, αποδοτικότητα πόρων και πρώτες ύλες» και «Επισιτιστική ασφάλεια, βιώσιμη γεωργία και δασοκομία, έρευνα στον τομέα της θάλασσας, της ναυτιλίας, και των εσωτερικών υδάτων, και βιοοικονομία» ως δύο από τις πρωταρχικές κοινωνικές προκλήσεις που πρέπει να αντιμετωπιστούν με τη στήριξη επενδύσεων σε δραστηριότητες έρευνας και καινοτομίας. Επιπλέον, ο κανονισμός (ΕΕ) αριθ. 1291/2013, αναγνωρίζει ότι οι δραστηριότητες έρευνας και καινοτομίας για την αντιμετώπιση των προκλήσεων αυτών θα πρέπει να πραγματοποιούνται σε επίπεδο ΕΕ και εκτός αυτής, δεδομένης της διακρατικής και παγκόσμιας υπόστασης του κλίματος και του περιβάλλοντος, της κλίμακας και της πολυπλοκότητας των προκλήσεων, καθώς και του διεθνούς χαρακτήρα της αλυσίδας εφοδιασμού τροφίμων και γεωργίας.

               (5)Ο κανονισμός (ΕΕ) αριθ. 1291/2013 αναγνωρίζει ότι η διεθνής συνεργασία με τρίτες χώρες είναι απαραίτητη για την αποτελεσματική αντιμετώπιση κοινών προκλήσεων. Η διεθνής συνεργασία στους τομείς της έρευνας και της καινοτομίας αποτελεί βασική πτυχή των παγκόσμιων δεσμεύσεων της Ένωσης και διαδραματίζει σημαντικό ρόλο στην εταιρική σχέση με τις γειτονικές χώρες της Ένωσης. Η συνεργασία αυτή ακολουθεί την προσέγγιση που υιοθετήθηκε στην ευρωπαϊκή πολιτική γειτονίας, για τη διαφοροποίηση του επιπέδου συνεργασίας με κάθε χώρα της περιοχής γειτονίας, με βάση τη δέσμευσή τους έναντι της Ένωσης.

               (6)Στην ανακοίνωσή της, της 7ης Ιουνίου 2016, σχετικά με τη θέσπιση νέου πλαισίου εταιρικής σχέσης με τρίτες χώρες βάσει του ευρωπαϊκού προγράμματος δράσης για τη μετανάστευση, η Επιτροπή υπογραμμίζει την ανάγκη αξιοποίησης όλων των πολιτικών, συμπεριλαμβανομένων των τομέων της έρευνας και της καινοτομίας, για την αντιμετώπιση των γενεσιουργών αιτίων της μετανάστευσης με ένα νέο μοντέλο συνεργασίας με τη συμμετοχή ιδιωτών επενδυτών, για την αξιοποίηση των περιορισμένων δημοσιονομικών πόρων, και με επίκεντρο τις ΜΜΕ και τις βιώσιμες υποδομές.

               (7)Στις 23 Δεκεμβρίου 2014, μια ομάδα 19 χωρών της περιοχής της Μεσογείου υπέβαλε στην Επιτροπή πρόταση για πρωτοβουλία κοινού προγράμματος με τίτλο «Εταιρική σχέση στους τομείς της έρευνας και της καινοτομίας στην περιοχή της Μεσογείου» (PRIMA). Μεταξύ των χωρών αυτών, 14 χώρες συμφώνησαν να αναλάβουν από κοινού την υλοποίηση της πρωτοβουλίας PRIMA, προβαίνοντας σε χρηματοδοτική συνεισφορά: Γαλλία, Ελλάδα, Ισπανία, Ιταλία, Κύπρος, Λουξεμβούργο, Μάλτα, Πορτογαλία και Τσεχική Δημοκρατία, κράτη μέλη της Ένωσης· Ισραήλ και Τυνησία, τρίτες χώρες που συνδέονται με το πρόγραμμα-πλαίσιο «Ορίζων 2020»· Αίγυπτος, Λίβανος και Μαρόκο, τρίτες χώρες που δεν συνδέονται με το πρόγραμμα-πλαίσιο «Ορίζων 2020».

               (8)Το PRIMA αποσκοπεί στην εφαρμογή ενός κοινού προγράμματος για την ανάπτυξη και την εφαρμογή καινοτόμων και ολοκληρωμένων λύσεων για τη βελτίωση της αποτελεσματικότητας, της ασφάλειας και της βιωσιμότητας της παραγωγής τροφίμων και της διασφάλισης της ύδρευσης στην περιοχή της Μεσογείου. Το PRIMA αναμένεται να συμβάλει στην επίτευξη των προσφάτως συμφωνηθέντων στόχων για τη βιώσιμη ανάπτυξη, καθώς και στην επικείμενη ευρωπαϊκή στρατηγική για τη βιώσιμη ανάπτυξη.

               (9)Προκειμένου να διασφαλιστεί η συμμετοχή στο PRIMA τρίτων χωρών που δεν συνδέονται με το πρόγραμμα-πλαίσιο «Ορίζων 2020», δηλαδή της Αιγύπτου, του Λιβάνου και του Μαρόκου, πρέπει να απαιτηθούν διεθνείς συμφωνίες μεταξύ της Ένωσης και των εν λόγω τρίτων χωρών, προκειμένου να επεκταθεί σε αυτές το νομικό καθεστώς που θεσπίζει η παρούσα απόφαση.

               (10)Σύμφωνα με τους στόχους του προγράμματος-πλαισίου «Ορίζων 2020», κάθε άλλο κράτος μέλος και τρίτη χώρα που συνδέεται με το «Ορίζων 2020» θα πρέπει να έχει δικαίωμα συμμετοχής στο PRIMA, εάν δεσμευτεί να συνεισφέρει στη χρηματοδότηση του PRIMA.

               (11)Για την επίτευξη των στόχων του PRIMA, η συμμετοχή οποιασδήποτε άλλης τρίτης χώρας που δεν συνδέεται με το πρόγραμμα-πλαίσιο «Ορίζων 2020», ιδίως χωρών της Νότιας Μεσογείου, θα πρέπει να είναι δυνατή εάν η χώρα δεσμεύεται να συνεισφέρει στη χρηματοδότηση του PRIMA και εάν η ΕΔ-PRIMA εγκρίνει τη συμμετοχή της. Η συμμετοχή της θα πρέπει επίσης να προβλέπεται από τη σχετική διεθνή συμφωνία μεταξύ της εν λόγω τρίτης χώρας και της Ένωσης.

               (12)Προκειμένου να διασφαλιστεί η κοινή υλοποίηση του PRIMA, θα πρέπει να συσταθεί μια εκτελεστική δομή («ΕΔ-PRIMA»). Η ΕΔ-PRIMA πρέπει να είναι ο αποδέκτης της χρηματοδοτικής συνεισφοράς της Ένωσης και να εξασφαλίζει την αποτελεσματική υλοποίηση του προγράμματος PRIMA.

               (13)Η χρηματοδοτική συνεισφορά της Ένωσης θα πρέπει να υπόκειται σε επίσημες δεσμεύσεις των συμμετεχόντων κρατών να συνεισφέρουν στη χρηματοδότηση του PRIMA και στην τήρηση των δεσμεύσεων αυτών, σύμφωνα με τους όρους της παρούσας απόφασης. Στα συμμετέχοντα κράτη θα πρέπει να παρέχεται ευελιξία ώστε να συνεισφέρουν προαιρετικά στην ΕΔ-PRIMA χρηματοδοτώντας έμμεσες δράσεις και επιτυγχάνοντας έτσι υψηλό βαθμό οικονομικής ολοκλήρωσης. Επιπλέον, τα συμμετέχοντα κράτη θα πρέπει να συμβάλλουν, οικονομικά ή σε είδος, στις δραστηριότητες που εκτελούνται χωρίς συνεισφορά της Ένωσης. Η περίοδος κατά την οποία τα συμμετέχοντα κράτη πρέπει να παρέχουν τη συνεισφορά τους θα πρέπει να είναι σαφώς καθορισμένη.

               (14)Θα πρέπει να καθοριστεί ένα ανώτατο όριο για τη συνεισφορά της Ένωσης στο PRIMA με χρηματοδότηση από το πρόγραμμα-πλαίσιο «Ορίζων 2020». Εντός του ανώτατου αυτού ορίου, η συνεισφορά της Ένωσης θα πρέπει να ισούται με τις συνεισφορές των συμμετεχόντων κρατών στο PRIMA, ώστε να επιτευχθεί υψηλό αποτέλεσμα μόχλευσης και να διασφαλιστεί η μεγαλύτερη ενοποίηση των προγραμμάτων των συμμετεχόντων κρατών. Θα πρέπει επίσης να είναι δυνατή η χρήση περιορισμένου μέρους της συνεισφοράς της Ένωσης για την κάλυψη των διοικητικών δαπανών της ΕΔ-PRIMA.

               (15)Προκειμένου να αποφευχθεί η παρατεταμένη υλοποίηση του PRIMA, θα πρέπει να καθοριστεί προθεσμία για την έναρξη των τελευταίων δραστηριοτήτων, συμπεριλαμβανομένων των τελευταίων προσκλήσεων υποβολής προτάσεων.

               (16)Οι δραστηριότητες του PRIMA θα πρέπει να συνάδουν με τους στόχους και τις προτεραιότητες σχετικά με την έρευνα και την καινοτομία του προγράμματος-πλαισίου «Ορίζων 2020» και τις γενικές αρχές και προϋποθέσεις που ορίζονται στο άρθρο 26 του κανονισμού (EE) αριθ. 1291/2013. Για την κατάταξη των δραστηριοτήτων τεχνολογικής έρευνας, ανάπτυξης προϊόντων και επίδειξης στο πρόγραμμα PRIMA θα πρέπει να ληφθούν υπόψη οι ορισμοί του επιπέδου τεχνολογικής ετοιμότητας του ΟΟΣΑ.

               (17)Για την επίτευξη των στόχων του PRIMA, η ΕΔ-PRIMA θα πρέπει να παρέχει χρηματοδοτική στήριξη κυρίως με τη μορφή επιχορηγήσεων στους συμμετέχοντες σε δράσεις που χρηματοδοτούνται από τη ΕΔ-PRIMA. Οι δράσεις αυτές θα πρέπει να επιλέγονται έπειτα από προκήρυξη ανοικτών και ανταγωνιστικών προσκλήσεων υποβολής προτάσεων υπό την ευθύνη της ΕΔ-PRIMA.

               (18)Οι προσκλήσεις υποβολής προτάσεων στο πλαίσιο της ΕΔ-PRIMA θα πρέπει επίσης να δημοσιεύονται στην ενιαία πύλη για τους συμμετέχοντες καθώς και μέσω άλλων ηλεκτρονικών μέσων διάδοσης του προγράμματος-πλαισίου «Ορίζων 2020» που διαχειρίζεται η Επιτροπή.

               (19)Η διαχείριση της χρηματοδοτικής συνεισφοράς της Ένωσης θα πρέπει να γίνεται σύμφωνα με την αρχή της ορθής δημοσιονομικής διαχείρισης και με τους κανόνες έμμεσης διαχείρισης που καθορίζονται στον κανονισμό (ΕΕ, Ευρατόμ) αριθ. 966/2012, του Ευρωπαϊκού Κοινοβουλίου και του Συμβουλίου
                  5
               , και στον κατ’ εξουσιοδότηση κανονισμό (ΕΕ) αριθ. 1268/2012 της Επιτροπής
                  6
               .

               (20)Για την προστασία των οικονομικών συμφερόντων της Ένωσης, η Επιτροπή θα πρέπει να έχει το δικαίωμα να μειώνει, να αναστέλλει ή να διακόπτει τη χρηματοδοτική συνεισφορά της Ένωσης, εάν η υλοποίηση του PRIMA είναι ανεπαρκής, μερική ή εκπρόθεσμη ή εάν τα συμμετέχοντα κράτη δεν συνεισφέρουν ή συνεισφέρουν εν μέρει ή με καθυστέρηση στη χρηματοδότηση του PRIMA.

               (21)Η συμμετοχή σε έμμεσες δράσεις που χρηματοδοτούνται από την ΕΔ-PRIMA υπόκειται στον κανονισμό (ΕΕ) αριθ. 1290/2013 του Ευρωπαϊκού Κοινοβουλίου και του Συμβουλίου
                  7
               . Ωστόσο, λόγω των ειδικών λειτουργικών αναγκών του προγράμματος PRIMA, είναι απαραίτητο να προβλέπονται παρεκκλίσεις σύμφωνα με το άρθρο 1 παράγραφος 3 του εν λόγω κανονισμού.

               (22)Παρεκκλίσεις από το άρθρο 9 παράγραφος 1 στοιχείο β) και το άρθρο 9 παράγραφος 3 του κανονισμού (ΕΕ) αριθ. 1290/2013 είναι απαραίτητες προκειμένου να λαμβάνονται υπόψη οι ιδιαιτερότητες που προκύπτουν από το γεωγραφικό πεδίο εφαρμογής του PRIMA, με την περαιτέρω αναπροσαρμογή των ελάχιστων προϋποθέσεων επιλεξιμότητας για συμμετοχή σε έμμεσες δράσεις. Προκειμένου να διασφαλιστεί η ισόρροπη βασική συμμετοχή σε έμμεσες δράσεις στον άξονα Βορρά-Νότου, κατά παρέκκλιση από το άρθρο 9 παράγραφος 1 στοιχείο β) του κανονισμού (ΕΕ) αριθ. 1290/2013, ο ελάχιστος αριθμός συμμετεχόντων θα πρέπει να είναι τρεις νομικές οντότητες εγκατεστημένες σε τρία διαφορετικά συμμετέχοντα κράτη, μία εκ των οποίων εγκατεστημένη σε κράτος μέλος ή σε χώρα συνδεδεμένη με το πρόγραμμα-πλαίσιο «Ορίζων 2020» και μία σε τρίτη χώρα που είτε συνδέεται είτε όχι με το πρόγραμμα-πλαίσιο «Ορίζων 2020». Η παρέκκλιση από το άρθρο 9 παράγραφος 3 του κανονισμού (ΕΕ) αριθ. 1290/2013 είναι απαραίτητη ώστε να εξασφαλιστεί ότι οι ελάχιστες προϋποθέσεις επιλεξιμότητας για τη συμμετοχή σε έμμεσες δράσεις δεν εισάγουν διακρίσεις για τις οντότητες που είναι εγκατεστημένες σε τρίτες χώρες οι οποίες συμμετέχουν στο PRIMA ως συμμετέχοντα κράτη. Προκειμένου να διασφαλιστεί ότι οι όροι χρηματοδότησης δεν εισάγουν διακρίσεις για τις οντότητες που είναι εγκατεστημένες σε τρίτες χώρες που συμμετέχουν στο PRIMA ως συμμετέχοντα κράτη, θα πρέπει να προβλέπεται ότι οι νομικές οντότητες που είναι εγκατεστημένες στα συμμετέχοντα κράτη είναι επιλέξιμες για χρηματοδότηση, με εξαίρεση τις οντότητες που αναφέρονται στο άρθρο 10 παράγραφος 1 του κανονισμού (ΕΕ) αριθ. 1290/2013. Παρεκκλίσεις από το άρθρο 12 του κανονισμού (ΕΕ) αριθ. 1290/2013 είναι απαραίτητες ώστε να διευρυνθεί η συνεργασία μέσω κοινών προσκλήσεων που προκηρύσσονται από την ΕΔ-PRIMA με νομικές οντότητες άλλες από τρίτες χώρες και διεθνείς οργανισμούς.

               (23)Για λόγους απλούστευσης, η διοικητική επιβάρυνση θα πρέπει να μειωθεί για όλα τα μέρη. Θα πρέπει να αποφευχθούν οι διπλοί λογιστικοί έλεγχοι και ο δυσανάλογος αριθμός εγγράφων και εκθέσεων. Όταν διεξάγονται λογιστικοί έλεγχοι, θα πρέπει να λαμβάνονται υπόψη, κατά περίπτωση, οι ιδιαιτερότητες των εθνικών προγραμμάτων.

               (24)Οι έλεγχοι των δικαιούχων πόρων της Ένωσης που παρέχονται σύμφωνα με την παρούσα απόφαση θα πρέπει να διασφαλίζουν τη μείωση του διοικητικού φόρτου, σύμφωνα με τον κανονισμό (ΕΕ) αριθ. 1291/2013.

               (25)Τα οικονομικά συμφέροντα της Ένωσης πρέπει να προστατεύονται μέσω αναλογικών μέτρων σε ολόκληρο τον κύκλο ζωής των δαπανών, συμπεριλαμβανομένης της πρόληψης, του εντοπισμού και της διερεύνησης παρατυπιών, της ανάκτησης απολεσθέντων, αχρεωστήτως καταβληθέντων ή κακώς χρησιμοποιηθέντων κονδυλίων και, κατά περίπτωση, μέσω διοικητικών κυρώσεων σύμφωνα με τον κανονισμό (ΕΕ, Ευρατόμ) αριθ. 966/2012.

               (26)Η Επιτροπή θα πρέπει να πραγματοποιήσει ενδιάμεση αξιολόγηση, ιδίως ως προς την ποιότητα και την αποτελεσματικότητα του PRIMA, την πρόοδο προς την κατεύθυνση επίτευξης των στόχων και μια τελική αξιολόγηση, και να συντάξει έκθεση σχετικά με τις εν λόγω αξιολογήσεις.

               (27)Κατόπιν αιτήματος της Επιτροπής η ΕΔ-PRIMA και τα συμμετέχοντα κράτη θα πρέπει να υποβάλουν όλες τις πληροφορίες που χρειάζεται να συμπεριλάβει η Επιτροπή στις εκθέσεις για την αξιολόγηση του PRIMA.

               (28)Στόχος της παρούσας απόφασης είναι να ενισχύσει την ενοποίηση και την εναρμόνιση των συστημάτων και των δραστηριοτήτων έρευνας και καινοτομίας στις μεσογειακές χώρες, στους τομείς των συστημάτων ύδρευσης και διατροφής. Η κλίμακα των δραστηριοτήτων έρευνας και καινοτομίας που απαιτούνται για την αντιμετώπιση των προκλήσεων στην περιοχή της Μεσογείου είναι τεράστια λόγω του συστημικού χαρακτήρα των κύριων σημείων συμφόρησης. Το πεδίο εφαρμογής των δραστηριοτήτων έρευνας και καινοτομίας είναι πολύπλοκο, διεπιστημονικό, και απαιτεί πολυπαραγοντική και διασυνοριακή προσέγγιση. Η συνεργατική προσέγγιση με ένα ευρύ σύνολο συμμετεχόντων κρατών μπορεί να συμβάλει στην αύξηση της απαιτούμενης κλίμακας και πεδίου εφαρμογής, με συγκέντρωση χρηματοδοτικών και πνευματικών πόρων. Επομένως, εφόσον ο στόχος μπορεί να επιτευχθεί καλύτερα στο επίπεδο της Ένωσης, με την ενσωμάτωση των εθνικών προσπαθειών σε μια συνεκτική ενωσιακή προσέγγιση, με τη συνένωση κατακερματισμένων εθνικών ερευνητικών προγραμμάτων, με τη συμβολή στη χάραξη κοινών στρατηγικών έρευνας και χρηματοδότησης πέραν των εθνικών συνόρων, και με την επίτευξη της απαιτούμενης κρίσιμης μάζας φορέων και επενδύσεων, η Ένωση μπορεί να λάβει μέτρα, σύμφωνα με την αρχή της επικουρικότητας, όπως ορίζεται στο άρθρο 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας, όπως διατυπώνεται στο εν λόγω άρθρο, η παρούσα απόφαση δεν υπερβαίνει τα αναγκαία όρια για την επίτευξη των στόχων αυτών.

               (29)Ως εκ τούτου, η Ένωση θα πρέπει να συμμετέχει στο PRIMΑ,

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1
                  Συμμετοχή στο PRIMA

               1.Η Ένωση συμμετέχει στην εταιρική σχέση στους τομείς της έρευνας και της καινοτομίας στην περιοχή της Μεσογείου («PRIMA»), την υλοποίηση της οποίας αναλαμβάνουν από κοινού [η Γαλλία, η Ελλάδα, η Ισπανία, το Ισραήλ, η Ιταλία, η Κύπρος, το Λουξεμβούργο, η Μάλτα, η Πορτογαλία, η Τσεχική Δημοκρατία και η Τυνησία] («συμμετέχοντα κράτη»), σύμφωνα με τους όρους που προβλέπονται στην παρούσα απόφαση.

               2.Η Αίγυπτος, ο Λίβανος και το Μαρόκο θα καταστούν συμμετέχοντα κράτη, υπό την επιφύλαξη της σύναψης διεθνών συμφωνιών με την Ένωση για τον καθορισμό των όρων και προϋποθέσεων συμμετοχής τους στο PRIMA.

               3.Στο PRIMA μπορεί να συμμετάσχει κάθε άλλο κράτος μέλος και κάθε άλλη χώρα που συμμετέχει στο πρόγραμμα-πλαίσιο «Ορίζων 2020», εκτός αυτών της παραγράφου 1, εφόσον πληροί την προϋπόθεση που προβλέπεται στο άρθρο 4 παράγραφος 1 στοιχείο γ) της παρούσας απόφασης. Εάν πληροί την προϋπόθεση αυτή, θεωρείται «συμμετέχον κράτος» για τους σκοπούς της παρούσας απόφασης.

               4.Οποιαδήποτε τρίτη χώρα μη συνδεδεμένη με το πρόγραμμα-πλαίσιο «Ορίζων 2020», εκτός εκείνων που αναφέρονται στην παράγραφο 2, μπορεί να συμμετέχει στο PRIMA υπό την προϋπόθεση ότι:

               α)πληροί τον όρο που προβλέπεται στο άρθρο 4 παράγραφος 1 στοιχείο γ) της παρούσας απόφασης·

               β)η ΕΔ-PRIMA εγκρίνει τη συμμετοχή της στο PRIMA, αφού εξετάσει την καταλληλότητα της συμμετοχής της για την επίτευξη των στόχων του PRIMA· και

               γ)συνάψει διεθνή συμφωνία με την Ένωση για τον καθορισμό των όρων και προϋποθέσεων συμμετοχής της στο PRIMA.

               Εάν η χώρα είναι σύμφωνη με τις απαιτήσεις που ορίζονται στο πρώτο εδάφιο, θεωρείται συμμετέχον κράτος για τους σκοπούς της παρούσας απόφασης.

               Άρθρο 2
                  Στόχοι του PRIMA

               1.Γενικός στόχος του PRIMA είναι να αναπτυχθούν πλήρως δοκιμασμένες και αποδεδειγμένες κοινές καινοτόμες λύσεις για τα συστήματα ύδρευσης και διατροφής στην περιοχή της Μεσογείου, ώστε να καταστούν πιο ανθεκτικά στην κλιματική αλλαγή, αποτελεσματικά, αποδοτικά ως προς το κόστος και βιώσιμα, και να συμβάλουν στην επίλυση των προβλημάτων διατροφής, υγείας, ευημερίας και μετανάστευσης εν τη γενέσει τους.

               2.Προκειμένου να συμβάλει στον γενικό στόχο, το πρόγραμμα PRIMA επιδιώκει τους ακόλουθους ειδικούς στόχους:

               i)τη διαμόρφωση ενός σταθερού, μακροπρόθεσμου, κοινού στρατηγικού προγράμματος δράσης στον τομέα των συστημάτων ύδρευσης και διατροφής·

               ii)τον προσανατολισμό του συνόλου των εθνικών προγραμμάτων έρευνας και καινοτομίας προς την εφαρμογή του στρατηγικού προγράμματος δράσης·

               iii)τη διαρθρωτική συμμετοχή όλων των φορέων του δημόσιου και ιδιωτικού τομέα στην υλοποίηση του στρατηγικού προγράμματος δράσης, με τη συγκέντρωση γνώσεων και χρηματοοικονομικών πόρων για την επίτευξη της απαραίτητης κρίσιμης μάζας·

               iv)την ενίσχυση της χρηματοδότησης και των εκτελεστικών δυνατοτήτων όλων των εμπλεκόμενων φορέων.

               Άρθρο 3
                  Χρηματοδοτική συνεισφορά της Ένωσης στο PRIMA

               1.Η χρηματοδοτική συνεισφορά της Ένωσης στο πρόγραμμα PRIMA, περιλαμβανομένων των πιστώσεων ΕΖΕΣ, ανέρχεται σε 200 000 000 EUR, ώστε να ισούται με τις συνεισφορές των συμμετεχόντων κρατών.

               2.Η χρηματοδοτική συνεισφορά της Ένωσης καταβάλλεται από τις πιστώσεις του γενικού προϋπολογισμού της Ένωσης που χορηγούνται για τα αντίστοιχα σκέλη του ειδικού προγράμματος για την εφαρμογή του προγράμματος-πλαισίου «Ορίζων 2020», το οποίο συστήθηκε με την απόφαση 2013/743/ΕΕ του Συμβουλίου
                  8
               , και ιδιαίτερα από τις πιστώσεις του Μέρους ΙΙ «Βιομηχανική υπεροχή» και του Μέρους ΙΙΙ «Κοινωνικές προκλήσεις», σύμφωνα με τις διατάξεις του άρθρου 58 παράγραφος 1 στοιχείο γ) σημείο vi) και των άρθρων 60 και 61 του κανονισμού (ΕΕ, Ευρατόμ) αριθ. 966/2012.

               3.Η χρηματοδοτική συνεισφορά της Ένωσης χρησιμοποιείται από τη δομή εφαρμογής του PRIMA («ΕΔ-PRIMA»):

               α)για τη χρηματοδότηση των δραστηριοτήτων που αναφέρονται στο άρθρο 6 παράγραφος 1 στοιχείο α)·

               β)για την κάλυψη των διοικητικών δαπανών της ΕΔ-PRIMA με ανώτατο όριο το 5% της χρηματοδοτικής συνεισφοράς της Ένωσης.

               Άρθρο 4
                  Προϋποθέσεις για τη χρηματοδοτική συνεισφορά της Ένωσης στο PRIMA

               1.Για τη χρηματοδοτική συνεισφορά της Ένωσης ισχύουν οι ακόλουθες προϋποθέσεις:

               α)απόδειξη, από τα συμμετέχοντα κράτη, ότι το πρόγραμμα PRIMA έχει εκπονηθεί σύμφωνα με τους όρους που καθορίζονται στην παρούσα απόφαση·

               β)προσδιορισμός, από τα συμμετέχοντα κράτη ή από οργανισμούς που έχουν ορίσει τα συμμετέχοντα κράτη, μιας οντότητας με νομική προσωπικότητα, όπως αναφέρεται στο άρθρο 58 παράγραφος 1 στοιχείο γ) σημείο vi) του κανονισμού (ΕΕ, Ευρατόμ) αριθ. 966/2012, ως ΕΔ-PRIMA. Η ΕΔ-PRIMA είναι υπεύθυνη για την αποδοτική εφαρμογή του προγράμματος PRIMA, για τη λήψη, την κατανομή και την παρακολούθηση της χρηματοδοτικής συνεισφοράς της Ένωσης, καθώς και της συνεισφοράς των συμμετεχόντων κρατών, κατά περίπτωση, όπως επίσης και για τη διασφάλιση ότι λαμβάνονται όλα τα απαραίτητα μέτρα για την επίτευξη των στόχων του PRIMA·

               γ)δέσμευση εκάστου συμμετέχοντος κράτους να συνεισφέρει στη χρηματοδότηση του PRIMA·

               δ)απόδειξη, εκ μέρους της ΕΔ-PRIMA, ότι είναι ικανή να αναλάβει την εφαρμογή του προγράμματος PRIMA, περιλαμβανομένης της λήψης, της κατανομής και της παρακολούθησης της χρηματοδοτικής συνεισφοράς της Ένωσης στο πλαίσιο της έμμεσης διαχείρισης του προϋπολογισμού της Ένωσης σύμφωνα με τα άρθρα 58, 60 και 61 του κανονισμού (ΕΕ, Ευρατόμ) αριθ. 966/2012·

               ε)δημιουργία ενός μοντέλου διακυβέρνησης του PRIMA σύμφωνα με το άρθρο 12·

               στ)θέσπιση, από την ΕΔ-PRIMA, μετά τη λήψη έγκρισης από την Επιτροπή, των κοινών αρχών που αναφέρονται στο άρθρο 6 παράγραφος 6.

               2.Κατά τη διάρκεια υλοποίησης του PRIMA, η χρηματοδοτική συνεισφορά της Ένωσης εξαρτάται επίσης από τις ακόλουθες προϋποθέσεις:

               α)εφαρμογή, εκ μέρους της ΕΔ-PRIMA, των στόχων που προβλέπονται στο άρθρο 2, καθώς και των δραστηριοτήτων που αναφέρονται στο άρθρο 6·

               β)διατήρηση κατάλληλου και αποτελεσματικού προτύπου διαχείρισης σύμφωνα με το άρθρο 12·

               γ)συμμόρφωση της ΕΔ-PRIMA προς τις απαιτήσεις υποβολής εκθέσεων που προβλέπονται στο άρθρο 60 παράγραφος 5 του κανονισμού (ΕΕ, Ευρατόμ) αριθ. 966/2012·

               δ)εκπλήρωση, εκ μέρους των συμμετεχόντων κρατών, των δεσμεύσεων που αναφέρονται στην παράγραφο 1 στοιχείο γ).

               3.Η Επιτροπή αξιολογεί την εκπλήρωση των δεσμεύσεων που έχουν αναληφθεί από τα συμμετέχοντα κράτη, ιδίως μέσω των δύο πρώτων ετήσιων προγραμμάτων εργασίας PRIMA. Κατόπιν αυτής της αξιολόγησης, η μέγιστη συνεισφορά της Ένωσης που αναφέρεται στο άρθρο 3 παράγραφος 1 αναθεωρείται σύμφωνα με το άρθρο 9.

               Άρθρο 5
                  Συνεισφορές των συμμετεχόντων κρατών στο PRIMA

               1.Τα συμμετέχοντα κράτη συνεισφέρουν ή μεριμνούν ώστε οι εθνικοί τους φορείς χρηματοδότησης να συνεισφέρουν, οικονομικά ή σε είδος, τουλάχιστον 200 000 000 EUR κατά την περίοδο από την ημερομηνία έναρξης ισχύος της παρούσας απόφασης έως τις 31 Δεκεμβρίου 2028.

               2.Οι συνεισφορές των συμμετεχόντων κρατών ή των εθνικών φορέων χρηματοδότησης περιλαμβάνουν τα ακόλουθα:

               α)κατά περίπτωση, χρηματοδοτικές συνεισφορές στην ΕΔ-PRIMA ενόψει της χρηματοδότησης των έμμεσων δράσεων που αναφέρονται στο άρθρο 6 παράγραφος 1 στοιχείο α)·

               β)συνεισφορές, οικονομικές ή σε είδος, για την υλοποίηση των δραστηριοτήτων που αναφέρονται στο άρθρο 6 παράγραφος 1 στοιχείο β)· και

               γ)οικονομικές συνεισφορές στον διοικητικό προϋπολογισμό της ΕΔ-PRIMA που δεν καλύπτονται από τη συνεισφορά της Ένωσης, όπως ορίζεται στο άρθρο 3 παράγραφος 3 στοιχείο β).

               3.Οι συνεισφορές σε είδος που αναφέρονται στην παράγραφο 2 στοιχείο β) του παρόντος άρθρου αποτελούνται από δαπάνες που πραγματοποιούνται από τα συμμετέχοντα κράτη μέσω των εθνικών τους φορέων χρηματοδότησης κατά την υλοποίηση των δραστηριοτήτων που αναφέρονται στο άρθρο 6 παράγραφος 1 στοιχείο β), μείον την τυχόν άμεση ή έμμεση ενωσιακή χρηματοδοτική συνεισφορά στις εν λόγω δαπάνες.

               4.Για τους σκοπούς της αποτίμησης των συνεισφορών σε είδος που αναφέρονται στην παράγραφο 2 στοιχείο β), οι δαπάνες προσδιορίζονται σύμφωνα με τις συνήθεις λογιστικές πρακτικές των συμμετεχόντων κρατών ή των εθνικών φορέων χρηματοδότησης, τα ισχύοντα λογιστικά πρότυπα των συμμετεχόντων κρατών όπου είναι εγκατεστημένοι οι εθνικοί φορείς χρηματοδότησης, και τα ισχύοντα διεθνή λογιστικά πρότυπα/διεθνή πρότυπα χρηματοοικονομικής αναφοράς. Οι δαπάνες πιστοποιούνται από ανεξάρτητο ελεγκτή που διορίζεται από τα συμμετέχοντα κράτη ή τους σχετικούς εθνικούς φορείς χρηματοδότησης. Εάν υπάρχει οποιαδήποτε αβεβαιότητα απορρέουσα από την εν λόγω πιστοποίηση, η μέθοδος αποτίμησης μπορεί να επαληθεύεται από την ΕΔ-PRIMA. Στην περίπτωση που οι αβεβαιότητες παραμένουν, είναι δυνατή η υποβολή σε οικονομικό έλεγχο από την ΕΔ-PRIMA.

               5.Οι συνεισφορές που αναφέρονται στην παράγραφο 2 στοιχεία α) και β) και υπολογίζονται ως συνεισφορές των συμμετεχόντων κρατών πραγματοποιούνται μετά την έναρξη ισχύος της παρούσας απόφασης για τις δραστηριότητες που περιλαμβάνονται στο πρώτο ετήσιο πρόγραμμα εργασίας του PRIMA, και κατόπιν εγκρίσεως των μεταγενέστερων ετήσιων προγραμμάτων εργασίας από την ΕΔ-PRIMA.

               Άρθρο 6
                  Δραστηριότητες και εφαρμογή του PRIMA

               1.Το πρόγραμμα PRIMA στηρίζει τις ακόλουθες δραστηριότητες:

               α) τις έμμεσες δράσεις κατά την έννοια των κανονισμών (ΕΕ) αριθ. 1290/2013 και (ΕΕ) αριθ. 1291/2013 που χρηματοδοτούνται από την ΕΔ-PRIMA σύμφωνα με το άρθρο 7, κυρίως με τη μορφή ενισχύσεων μετά από διακρατικές ανοικτές και ανταγωνιστικές προσκλήσεις υποβολής προτάσεων που διοργανώνονται από την ΕΔ-PRIMA, όπου περιλαμβάνονται μεταξύ άλλων:

               i) δράσεις έρευνας και καινοτομίας, καθώς και δράσεις καινοτομίας, συμπεριλαμβανομένων των δράσεων επίδειξης, των πειραματικών εγκαταστάσεων, των δοκιμών και των χρήσεων πριν από την κυκλοφορία στην αγορά, που καλύπτουν ιδίως τα υψηλότερα επίπεδα τεχνολογικής ετοιμότητας·

               ii) δράσεις συντονισμού και στήριξης που εστιάζουν στη διάδοση και την προβολή για την προώθηση του PRIMA και τη μεγιστοποίηση των επιπτώσεών του·

               β) δραστηριότητες που χρηματοδοτούνται από τα συμμετέχοντα κράτη μέσω των εθνικών τους φορέων χρηματοδότησης χωρίς συνεισφορά της Ένωσης, καλύπτουν επίσης όλο και περισσότερο τα υψηλότερα επίπεδα τεχνολογικής ετοιμότητας, και συνίστανται σε:

               i) δραστηριότητες που επιλέγονται έπειτα από διακρατικές ανοικτές και ανταγωνιστικές προσκλήσεις υποβολής προτάσεων που διοργανώνονται από την ΕΔ-PRIMA, υπό τη διαχείριση των εθνικών φορέων χρηματοδότησης βάσει των εθνικών προγραμμάτων των συμμετεχόντων κρατών, τα οποία παρέχουν χρηματοδοτική στήριξη κυρίως με τη μορφή ενισχύσεων·

               ii) δραστηριότητες στο πλαίσιο των εθνικών προγραμμάτων των συμμετεχόντων κρατών.

               2.Το πρόγραμμα PRIMA υλοποιείται βάσει ετήσιων προγραμμάτων εργασίας τα οποία εγκρίνονται από την ΕΔ-PRIMA, κατόπιν έγκρισης της Επιτροπής, πριν από το τέλος του προηγούμενου έτους. Κατ’ εξαίρεση, το ετήσιο πρόγραμμα εργασίας PRIMA για το 2018 μπορεί να εγκριθεί έως τις 31 Μαρτίου 2018. Η ΕΔ-PRIMA καθιστά το ετήσιο πρόγραμμα εργασίας διαθέσιμο στο κοινό.

               3.Οι δραστηριότητες είναι δυνατόν να χρηματοδοτούνται βάσει του προγράμματος PRIMA, μόνο εφόσον παρατίθενται στο ετήσιο πρόγραμμα εργασίας PRIMA. Το ετήσιο πρόγραμμα εργασίας PRIMA διακρίνει μεταξύ των δραστηριοτήτων που αναφέρονται στην παράγραφο 1 στοιχείο α), των δραστηριοτήτων που αναφέρονται στο στοιχείο β) της εν λόγω παραγράφου, καθώς και των διοικητικών δαπανών της ΕΔ-PRIMA. Προβλέπει τις αντίστοιχες εκτιμήσεις δαπανών, καθώς και την κατανομή του προϋπολογισμού σε δραστηριότητες που χρηματοδοτούνται με συνεισφορά της Ένωσης και σε δραστηριότητες που χρηματοδοτούνται από τα συμμετέχοντα κράτη μέσω των εθνικών τους φορέων χρηματοδότησης χωρίς συνεισφορά της Ένωσης. Το ετήσιο πρόγραμμα εργασιών PRIMA περιλαμβάνει επίσης την εκτιμώμενη αξία των συνεισφορών σε είδος των συμμετεχόντων κρατών που αναφέρονται στο άρθρο 5 παράγραφος 2 στοιχείο β).

               4.Οι τελευταίες δραστηριότητες προς χρηματοδότηση, συμπεριλαμβανομένων των τελευταίων προσκλήσεων υποβολής προτάσεων δυνάμει των σχετικών ετήσιων προγραμμάτων εργασίας PRIMA, πρέπει να έχουν δρομολογηθεί έως τις 31 Δεκεμβρίου 2024. Σε δεόντως αιτιολογημένες περιπτώσεις μπορούν να δρομολογηθούν έως τις 31 Δεκεμβρίου 2025.

               5.Οι δραστηριότητες προς χρηματοδότηση από τα συμμετέχοντα κράτη μέσω των εθνικών τους φορέων χρηματοδότησης χωρίς τη συνεισφορά της Ένωσης επιτρέπεται να περιλαμβάνονται στο ετήσιο πρόγραμμα εργασίας PRIMA μετά τη θετική έκβαση της εξωτερικής ανεξάρτητης αξιολόγησής τους μέσω εξέτασης από διεθνείς ομότιμους σε σχέση με τους στόχους της PRIMA, η οποία διοργανώνεται από την ΕΔ-PRIMA.

               6.Οι δραστηριότητες που περιλαμβάνονται στο ετήσιο πρόγραμμα εργασίας του PRIMA και χρηματοδοτούνται από τα συμμετέχοντα κράτη μέσω των εθνικών τους φορέων χρηματοδότησης χωρίς συνεισφορά της Ένωσης, υλοποιούνται σύμφωνα με τις κοινές αρχές που καθορίζονται από την ΕΔ-PRIMA, κατόπιν έγκρισης της Επιτροπής. Οι κοινές αρχές λαμβάνουν υπόψη τις αρχές που ορίζονται στην παρούσα απόφαση, στον τίτλο VI του κανονισμού (ΕΕ, Ευρατόμ) αριθ. 966/2012 και στον κανονισμό (ΕΕ) αριθ. 1290/2013, και ιδίως τις αρχές της ίσης μεταχείρισης, της διαφάνειας, της ανεξάρτητης αξιολόγησης από ομότιμους και της επιλογής. Η ΕΔ-PRIMA θεσπίζει επίσης, αφού λάβει την έγκριση της Επιτροπής, τις απαιτήσεις υποβολής εκθέσεων από τα συμμετέχοντα κράτη προς την ΕΔ-PRIMA, μεταξύ άλλων όσον αφορά τους δείκτες που εισάγονται σε καθεμία από τις εν λόγω δραστηριότητες.

               7.Οι δραστηριότητες που αναφέρονται στην παράγραφο 1 στοιχείο β) σημείο i), εκτός από τις κοινές αρχές που αναφέρονται στην παράγραφο 6, συμμορφώνονται με τις ακόλουθες προϋποθέσεις:

               α)
                     Οι προτάσεις αφορούν διακρατικά έργα, με ελάχιστη συμμετοχή τουλάχιστον τριών ανεξάρτητων νομικών οντοτήτων εγκατεστημένων σε τρία διαφορετικά συμμετέχοντα κράτη, εκ των οποίων:

               i)
                     μία εγκατεστημένη σε κράτος μέλος ή σε χώρα συνδεδεμένη με το πρόγραμμα-πλαίσιο «Ορίζων 2020» και

               ii)
                     μία εγκατεστημένη σε τρίτη χώρα, που θεωρείται συμμετέχον κράτος σύμφωνα με την παρούσα απόφαση έως την προθεσμία υποβολής, σύμφωνα με τη σχετική πρόσκληση υποβολής προτάσεων.

               β)
                     Οι προτάσεις επιλέγονται κατόπιν διακρατικών προσκλήσεων υποβολής προτάσεων και μέσω διαδικασίας δύο φάσεων. Η φάση 1 αποτελείται από εξέταση, σε εθνικό ή διακρατικό επίπεδο, των προτάσεων που υποβάλλονται από νομικά πρόσωπα επιλέξιμα για χρηματοδότηση στο πλαίσιο των σχετικών εθνικών προγραμμάτων. Η φάση 2 αποτελείται από μία μόνο ανεξάρτητη διεθνή εξέταση από ομοτίμους, η οποία διοργανώνεται από την ΕΔ-PRIMA. Στη φάση 2, οι προτάσεις αξιολογούνται με τη βοήθεια τουλάχιστον τριών ανεξάρτητων εμπειρογνωμόνων, με βάση τα ακόλουθα κριτήρια ανάθεσης: αριστεία, αντίκτυπος, ποιότητα και αποδοτικότητα της υλοποίησης.

               γ)
                     Οι προτάσεις κατατάσσονται βάσει των αποτελεσμάτων της αξιολόγησης. Η επιλογή γίνεται από την ΕΔ-PRIMA βάσει της εν λόγω κατάταξης. Τα συμμετέχοντα κράτη συμφωνούν σε μια προσέγγιση επαρκούς χρηματοδότησης, η οποία επιτρέπει τη μεγιστοποίηση του αριθμού των προτάσεων που θα χρηματοδοτηθούν βάσει της εν λόγω κατάταξης, ιδίως με την παροχή αποθεματικών ποσών στις εθνικές συνεισφορές για τις προσκλήσεις υποβολής προτάσεων.

               8.Η ΕΔ-PRIMA παρακολουθεί και υποβάλλει έκθεση στην Επιτροπή σχετικά με την εφαρμογή όλων των δραστηριοτήτων που περιλαμβάνονται στο ετήσιο πρόγραμμα εργασίας PRIMA.

               9.Κάθε ανακοίνωση ή δημοσίευση σχετικά με τις δραστηριότητες του προγράμματος PRIMA και των δραστηριοτήτων που εκτελούνται σε συνεργασία με το πρόγραμμα PRIMA, είτε πραγματοποιείται από την ΕΔ-PRIMA, είτε από συμμετέχον κράτος ή από τον εθνικό του φορέα χρηματοδότησης, είτε από συμμετέχοντες σε μια δραστηριότητα, φέρει τη σήμανση ή τη μερική σήμανση «[όνομα της δραστηριότητας] αποτελεί μέρος του προγράμματος PRIMA που υποστηρίζεται από την Ευρωπαϊκή Ένωση».

               Άρθρο 7
                  Κανόνες συμμετοχής και διάδοσης

               1.Η ΕΔ-PRIMA θεωρείται φορέας χρηματοδότησης κατά την έννοια του κανονισμού (ΕΕ) αριθ. 1290/2013 και παρέχει χρηματοδοτική στήριξη σε έμμεσες δράσεις που προβλέπονται στο άρθρο 6 παράγραφος 1 στοιχείο α) της παρούσας απόφασης σύμφωνα με τους κανόνες που καθορίζονται στον εν λόγω κανονισμό, με την επιφύλαξη των παρεκκλίσεων που προβλέπονται στο παρόν άρθρο.

               2.Κατά παρέκκλιση από το άρθρο 9 παράγραφος 1 στοιχείο β) του κανονισμού (ΕΕ) αριθ. 1290/2013, ο ελάχιστος αριθμός συμμετεχόντων ορίζεται σε τρεις νομικές οντότητες εγκατεστημένες σε τρία διαφορετικά συμμετέχοντα κράτη, εκ των οποίων:

               α)
                     μία εγκατεστημένη σε κράτος μέλος ή σε χώρα συνδεδεμένη με το πρόγραμμα-πλαίσιο «Ορίζων 2020» και

               β)
                     μία εγκατεστημένη σε τρίτη χώρα, που θεωρείται συμμετέχον κράτος σύμφωνα με την παρούσα απόφαση έως την προθεσμία υποβολής που προβλέπεται στη σχετική πρόσκληση υποβολής προτάσεων.

               3.Κατά παρέκκλιση από το άρθρο 9 παράγραφος 3 του κανονισμού (ΕΕ) αριθ. 1290/2013, σε δεόντως αιτιολογημένες περιπτώσεις που προβλέπονται στο ετήσιο πρόγραμμα εργασίας PRIMA, η ελάχιστη προϋπόθεση είναι η συμμετοχή μίας νομικής οντότητας εγκατεστημένης σε ένα συμμετέχον κράτος, το οποίο είναι κράτος μέλος, χώρα συνδεδεμένη με το πρόγραμμα-πλαίσιο «Ορίζων 2020» ή τρίτη χώρα που θεωρείται συμμετέχον κράτος σύμφωνα με την παρούσα απόφαση έως την προθεσμία υποβολής που προβλέπεται στη σχετική πρόσκληση υποβολής προτάσεων.

               4.Εκτός από τους συμμετέχοντες που είναι επιλέξιμοι για χρηματοδότηση δυνάμει του άρθρου 10 παράγραφος 1 του κανονισμού (ΕΕ) αριθ. 1290/2013, κάθε νομική οντότητα εγκατεστημένη σε συμμετέχον κράτος είναι επιλέξιμη για χρηματοδότηση.

               5.Κατά παρέκκλιση από το άρθρο 12 του κανονισμού (ΕΕ) αριθ. 1290/2013, όταν μια δραστηριότητα περιλαμβάνεται στο ετήσιο πρόγραμμα εργασίας PRIMA, η ΕΔ-PRIMA δύναται να προκηρύσσει κοινές προσκλήσεις υποβολής προτάσεων με τρίτες χώρες πέραν των συμμετεχόντων κρατών ή με τους επιστημονικούς και τεχνικούς οργανισμούς αυτών, με διεθνείς οργανισμούς ή με άλλα τρίτα μέρη, ιδίως μη κυβερνητικές οργανώσεις, σύμφωνα με τους κανόνες που καταρτίζονται με βάση το άρθρο 12 του κανονισμού (ΕΕ) αριθ. 1290/2013.

               Άρθρο 8
                  Συμφωνίες μεταξύ της Ένωσης και της ΕΔ-PRIMA

               1.Με την επιφύλαξη θετικής εκ των προτέρων αξιολόγησης της ΕΔ-PRIMA σύμφωνα με το άρθρο 61 παράγραφος 1 του κανονισμού (ΕΕ, Ευρατόμ) αριθ. 966/2012 της Επιτροπής και παροχής επαρκών οικονομικών εγγυήσεων σύμφωνα με το άρθρο 58 παράγραφος 1 στοιχείο γ) σημείο vi) του εν λόγω κανονισμού, η Επιτροπή, εξ ονόματος της Ένωσης, συνάπτει συμφωνία ανάθεσης και συμφωνίες ετήσιας μεταφοράς πόρων με την ΕΔ-PRIMA.

               2.Η συμφωνία ανάθεσης που αναφέρεται στην παράγραφο 1 συνάπτεται σύμφωνα με το άρθρο 58 παράγραφος 3 και τα άρθρα 60 και 61 του κανονισμού (ΕΕ, Ευρατόμ) αριθ. 966/2012 και με το άρθρο 40 του κατ’ εξουσιοδότηση κανονισμού (ΕΕ) αριθ. 1268/2012. Καθορίζει επίσης, μεταξύ άλλων, τα εξής:

               α)
                     τις απαιτήσεις για τη συνεισφορά της ΕΔ-PRIMA όσον αφορά τους δείκτες επιδόσεων που καθορίζονται στο παράρτημα II της απόφασης 2013/743/ΕΕ·

               β)
                     τις απαιτήσεις για τη συνεισφορά της ΕΔ-PRIMA στην παρακολούθηση που αναφέρεται στο παράρτημα III της απόφασης 2013/743/ΕΕ·

               γ)
                     τους ειδικούς δείκτες απόδοσης που σχετίζονται με τη λειτουργία της ΕΔ-PRIMA·

               δ)
                     τις απαιτήσεις για την παροχή πληροφοριακών στοιχείων από την ΕΔ-PRIMA σχετικά με τις διοικητικές δαπάνες και αναλυτικών αριθμητικών στοιχείων αναφορικά με την υλοποίηση του προγράμματος PRIMA·

               ε)
                     τις ρυθμίσεις όσον αφορά την παροχή των δεδομένων που είναι αναγκαία για να εξασφαλιστεί ότι η Επιτροπή είναι σε θέση να τηρήσει τις υποχρεώσεις της όσον αφορά τη διάδοση των αποτελεσμάτων και την υποβολή εκθέσεων·

               στ)
                     τις ρυθμίσεις για την έγκριση ή απόρριψη από την Επιτροπή του σχεδίου ετήσιου προγράμματος εργασίας PRIMA, τις κοινές αρχές που αναφέρονται στο άρθρο 6 παράγραφος 6 και τις απαιτήσεις υποβολής εκθέσεων από τα συμμετέχοντα κράτη, πριν από τη θέσπισή τους από την ΕΔ-PRIMA· και

               ζ)
                     τις διατάξεις για τη δημοσίευση των προσκλήσεων υποβολής προτάσεων από την ΕΔ-PRIMA, ιδίως στην ενιαία πύλη για τους συμμετέχοντες, καθώς και μέσω άλλων ηλεκτρονικών μέσων διάδοσης του προγράμματος-πλαισίου «Ορίζων 2020» που διαχειρίζεται η Επιτροπή.

               Άρθρο 9
                  Καταγγελία, μείωση ή αναστολή της χρηματοδοτικής συνεισφοράς της Ένωσης

               1.Σε περίπτωση μη υλοποίησης ή ανεπαρκούς, μερικής ή εκπρόθεσμης υλοποίησης του PRIMA, η Επιτροπή δύναται να καταγγείλει, να μειώσει αναλογικά ή να αναστείλει τη χρηματοδοτική συνδρομή της Ένωσης σε συνάρτηση με την πραγματική υλοποίηση του PRIMA.

               2.Εάν τα συμμετέχοντα κράτη δεν συνεισφέρουν, συνεισφέρουν εν μέρει ή εκπρόθεσμα στη χρηματοδότηση του PRIMA, η Επιτροπή δύναται να καταγγείλει, να μειώσει αναλογικά ή να αναστείλει τη χρηματοδοτική συνδρομή της Ένωσης, λαμβάνοντας υπόψη το ποσό της χρηματοδότησης που έχουν διαθέσει τα συμμετέχοντα κράτη για την υλοποίηση του PRIMA.

               Άρθρο 10
                  Εκ των υστέρων έλεγχοι

               1.Οι εκ των υστέρων έλεγχοι των δαπανών των έμμεσων δράσεων που αναφέρονται στο άρθρο 6 παράγραφος 1 στοιχείο α) της παρούσας απόφασης πραγματοποιούνται από την ΕΔ-PRIMA σύμφωνα με το άρθρο 29 του κανονισμού (ΕΕ) αριθ. 1291/2013.

               2.Η Επιτροπή μπορεί να αποφασίσει να διενεργήσει η ίδια τους ελέγχους που αναφέρονται στην παράγραφο 1. Στις περιπτώσεις αυτές, το πράττει σύμφωνα με τους ισχύοντες κανόνες, ιδίως τις διατάξεις των κανονισμών (ΕΕ, Ευρατόμ) αριθ. 966/2012, (ΕΕ) αριθ. 1290/2013 και (ΕΕ) αριθ. 1291/2013.

               Άρθρο 11
                  Προστασία των οικονομικών συμφερόντων της Ένωσης

               1.Κατά την υλοποίηση δράσεων που χρηματοδοτούνται δυνάμει της παρούσας απόφασης, η Επιτροπή λαμβάνει τα κατάλληλα μέτρα για να διασφαλίζει την προστασία των οικονομικών συμφερόντων της Ένωσης, με την εφαρμογή προληπτικών μέτρων κατά της απάτης, της διαφθοράς και κάθε άλλης παράνομης δραστηριότητας, με τη διενέργεια αποτελεσματικών ελέγχων και με την ανάκτηση, σε περίπτωση που διαπιστωθούν παρατυπίες, των αχρεωστήτως καταβληθέντων ποσών, καθώς επίσης, οσάκις κρίνεται σκόπιμο, με την επιβολή αποτελεσματικών, αναλογικών και αποτρεπτικών διοικητικών κυρώσεων.

               2.Η ΕΔ-PRIMA παρέχει στο προσωπικό της Επιτροπής και σε άλλα πρόσωπα εξουσιοδοτημένα από την Επιτροπή, καθώς και στο Ελεγκτικό Συνέδριο, πρόσβαση στους χώρους και στις κτιριακές εγκαταστάσεις της, καθώς και σε όλες τις πληροφορίες, συμπεριλαμβανομένων των πληροφοριών σε ηλεκτρονική μορφή, οι οποίες απαιτούνται για την εύρυθμη διεξαγωγή των λογιστικών ελέγχων τους.

               3.Η Ευρωπαϊκή Υπηρεσία Καταπολέμησης της Απάτης (OLAF) μπορεί να διενεργεί έρευνες, περιλαμβανομένων επιτόπιων ελέγχων και επιθεωρήσεων, σύμφωνα με τις διατάξεις και διαδικασίες που ορίζονται στον κανονισμό (Ευρατόμ, ΕΚ) αριθ. 2185/96
                  9
                και στον κανονισμό (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου
                  10
               , με σκοπό να διαπιστώσει κατά πόσον υπήρξε απάτη, διαφθορά ή κάθε άλλη παράνομη δραστηριότητα εις βάρος των οικονομικών συμφερόντων της Ένωσης, σε σχέση με συμφωνία επιχορήγησης ή απόφαση επιχορήγησης ή σύμβαση που χρηματοδοτείται, άμεσα ή έμμεσα, σύμφωνα με την παρούσα απόφαση.

               4.Με την επιφύλαξη των παραγράφων 1, 2 και 3, οι συμβάσεις, οι συμφωνίες επιχορήγησης και οι αποφάσεις επιχορήγησης που προκύπτουν από την εφαρμογή της παρούσας απόφασης περιέχουν διατάξεις που εξουσιοδοτούν ρητώς την Επιτροπή, την ΕΔ-PRIMA, το Ελεγκτικό Συνέδριο και την OLAF να διεξάγουν τους ελέγχους και τις έρευνες που αναφέρονται ανωτέρω σύμφωνα με τις αντίστοιχες αρμοδιότητές τους. Σε περίπτωση που η υλοποίηση μιας δράσης ανατίθεται σε υπεργολάβο ή σε συνδεόμενο τρίτο μέρος, εξ ολοκλήρου ή εν μέρει, ή σε περίπτωση που προϋποθέτει την ανάθεση δημόσιας σύμβασης ή την παροχή χρηματοδοτικής στήριξης σε τρίτο μέρος, η σύμβαση, η συμφωνία επιχορήγησης ή η απόφαση επιχορήγησης περιλαμβάνει την υποχρέωση του αναδόχου ή του δικαιούχου να επιβάλει σε οποιοδήποτε τρίτο μέρος ρητή αποδοχή των εν λόγω εξουσιών της Επιτροπής, της ΕΔ-PRIMA, του Ελεγκτικού Συνεδρίου και της OLAF.

               5.Κατά την υλοποίηση του προγράμματος PRIMA, τα συμμετέχοντα κράτη λαμβάνουν τα απαραίτητα νομοθετικά, κανονιστικά, διοικητικά ή άλλα μέτρα για την προστασία των οικονομικών συμφερόντων της Ένωσης, ιδίως όσον αφορά τη διασφάλιση της πλήρους ανάκτησης οιωνδήποτε οφειλόμενων ποσών στην Ένωση σύμφωνα με τον κανονισμό (ΕΕ, Ευρατόμ) αριθ. 966/2012 και τον κατ’ εξουσιοδότηση κανονισμό (ΕΕ) αριθ. 1268/2012.

               Άρθρο 12
                  Διακυβέρνηση του PRIMA

               1.Τα όργανα της ΕΔ-PRIMA περιλαμβάνουν:

               α) τη γενική συνέλευση·

               β) το διοικητικό συμβούλιο·

               γ) τη γραμματεία·

               δ) το επιστημονικό γνωμοδοτικό συμβούλιο.

               2.Η ΕΔ-PRIMA διοικείται από τη γενική συνέλευση, στην οποία εκπροσωπούνται όλα τα συμμετέχοντα κράτη. Η γενική συνέλευση είναι το όργανο λήψης αποφάσεων της ΕΔ-PRIMA.

               Η Γενική Συνέλευση καθορίζει, μετά τη λήψη έγκρισης από την Επιτροπή:

               α)
                     το ετήσιο πρόγραμμα εργασίας PRIMA·

               β)
                     τις κοινές αρχές που αναφέρονται στο άρθρο 6 παράγραφος 6· και

               γ)
                     τις απαιτήσεις υποβολής εκθέσεων από τα συμμετέχοντα κράτη στην ΕΔ-PRIMA.

               Η γενική συνέλευση εγκρίνει τη συμμετοχή στο πρόγραμμα PRIMA οποιασδήποτε τρίτης χώρας δεν συνδέεται με το πρόγραμμα-πλαίσιο «Ορίζων 2020», εκτός εκείνων που αναφέρονται στο άρθρο 1 παράγραφος 2, αφού εξετάσει την καταλληλότητα της συμμετοχής της για την επίτευξη των στόχων του προγράμματος PRIMA.

               Κάθε συμμετέχον κράτος διαθέτει μία ψήφο στη γενική συνέλευση. Οι αποφάσεις λαμβάνονται με συναίνεση. Σε αντίθετη περίπτωση, η γενική συνέλευση αποφασίζει με πλειοψηφία τουλάχιστον 75% των ψήφων. Η λήψη απόφασης έγκρισης της συμμετοχής στο πρόγραμμα PRIMA οποιασδήποτε τρίτης χώρας που δεν συνδέεται με το πρόγραμμα-πλαίσιο «Ορίζων 2020», εκτός εκείνων που αναφέρονται στο άρθρο 1 παράγραφος 2, απαιτεί ομοφωνία.

               Η Ένωση, εκπροσωπούμενη από την Επιτροπή, καλείται να συμμετέχει σε όλες τις συνεδριάσεις της γενικής συνέλευσης ως παρατηρητής, και μπορεί να λαμβάνει τον λόγο στις συζητήσεις. Επίσης, λαμβάνει όλα τα απαραίτητα έγγραφα.

               3.Η γενική συνέλευση καθορίζει τον αριθμό των μελών του διοικητικού συμβουλίου, τα οποία είναι τουλάχιστον πέντε, και τα διορίζει. Το διοικητικό συμβούλιο εποπτεύει τη γραμματεία της ΕΔ-PRIMA.

               4.Η γενική συνέλευση καθορίζει τη γραμματεία της ΕΔ-PRIMA ως εκτελεστικό όργανο του προγράμματος PRIMA.

               Η γραμματεία:

               α)υλοποιεί το ετήσιο πρόγραμμα εργασίας PRIMΑ·

               β)παρέχει υποστήριξη στα άλλα όργανα της ΕΔ-PRIMA·

               γ)παρακολουθεί και υποβάλλει εκθέσεις σχετικά με την εφαρμογή του PRIMA·

               δ)διαχειρίζεται τις χρηματοδοτικές συνεισφορές της Ένωσης και των συμμετεχόντων κρατών και υποβάλλει εκθέσεις σχετικά με τη χρήση τους·

               ε)αυξάνει την προβολή του PRIMA μέσω δράσεων προώθησης και επικοινωνίας·

               στ)λειτουργεί ως σύνδεσμος με την Επιτροπή σύμφωνα με τη συμφωνία ανάθεσης που αναφέρεται στο άρθρο 8.

               5.Η γενική συνέλευση διορίζει ένα επιστημονικό γνωμοδοτικό συμβούλιο, απαρτιζόμενο από ανεξάρτητους εμπειρογνώμονες από τα συμμετέχοντα κράτη, οι οποίοι είναι αρμόδιοι σε θέματα που σχετίζονται με το PRIMA. Η γενική συνέλευση ορίζει τον αριθμό των μελών του επιστημονικού γνωμοδοτικού συμβουλίου, τα δικαιώματα ψήφου και τους όρους του διορισμού τους σύμφωνα με το άρθρο 40 του κανονισμού (ΕΕ) αριθ. 1290/2013.

               Η γενική συνέλευση μπορεί να συγκροτεί εξειδικευμένες ομάδες εργασίας στο πλαίσιο του επιστημονικού γνωμοδοτικού συμβουλίου, αποτελούμενες από πρόσθετους ανεξάρτητους εμπειρογνώμονες για την εκτέλεση ειδικών καθηκόντων.

               Το επιστημονικό γνωμοδοτικό συμβούλιο:

               α)παρέχει συμβουλές στη γενική συνέλευση σχετικά με τις στρατηγικές προτεραιότητες και ανάγκες·

               β)παρέχει συμβουλές στη γενική συνέλευση σχετικά με το περιεχόμενο και το πεδίο εφαρμογής του σχεδίου ετήσιου προγράμματος εργασίας PRIMA από επιστημονική και τεχνική σκοπιά·

               γ)εξετάζει τις επιστημονικές και τεχνικές πτυχές της υλοποίησης του προγράμματος PRIMA και υποβάλλει γνωμοδότηση σχετικά με την ετήσια έκθεσή του·

               δ)κατά περίπτωση, συμβουλεύει τη γενική συνέλευση να συστήσει επιστημονικές υποεπιτροπές, ειδικές επιχειρησιακές ομάδες και εξειδικευμένες ομάδες εργασίας.

               Άρθρο 13
                  Κοινοποίηση πληροφοριών

               1.Κατόπιν αιτήματος της Επιτροπής, η ΕΔ-PRIMA υποβάλλει στην Επιτροπή τυχόν πληροφορίες που είναι απαραίτητες για την κατάρτιση των εκθέσεων που αναφέρονται στο άρθρο 14.

               2.Τα συμμετέχοντα κράτη διαβιβάζουν στην Επιτροπή, μέσω της ΕΔ-PRIMA, κάθε πληροφορία που ζητεί ενδεχομένως το Ευρωπαϊκό Κοινοβούλιο, το Συμβούλιο ή το Ελεγκτικό Συνέδριο σχετικά με την οικονομική διαχείριση του προγράμματος PRIMA.

               3.Η Επιτροπή περιλαμβάνει τις αναφερόμενες στην παράγραφο 2 του παρόντος άρθρου πληροφορίες στις εκθέσεις που αναφέρονται στο άρθρο 14.

               Άρθρο 14
                  Αξιολόγηση

               1.Έως τις 30 Ιουνίου 2022, η Επιτροπή θα διενεργήσει ενδιάμεση αξιολόγηση του προγράμματος PRIMA. Η Επιτροπή θα συντάξει έκθεση για την εν λόγω αξιολόγηση, η οποία θα περιλαμβάνει τα συμπεράσματα της αξιολόγησης και τις παρατηρήσεις της Επιτροπής. Η Επιτροπή θα διαβιβάσει την εν λόγω έκθεση στο Ευρωπαϊκό Κοινοβούλιο και το Συμβούλιο έως τις 31 Δεκεμβρίου 2022.

               2.Έως τις 31 Δεκεμβρίου 2028, η Επιτροπή θα διενεργήσει τελική αξιολόγηση του προγράμματος PRIMA. Η Επιτροπή θα καταρτίσει έκθεση σχετικά με την αξιολόγηση αυτή στην οποία θα συμπεριλαμβάνονται τα αποτελέσματα της εν λόγω αξιολόγησης. Η Επιτροπή θα διαβιβάσει την εν λόγω έκθεση στο Ευρωπαϊκό Κοινοβούλιο και το Συμβούλιο έως τις 30 Ιουνίου 2029.

               Άρθρο 15
                  'Έναρξη ισχύος

               Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

               Άρθρο 16
                  Αποδέκτες

               Η παρούσα απόφαση απευθύνεται στα κράτη μέλη.

               Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο/Η Πρόεδρος
                        Ο/Η Πρόεδρος

               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

               1.ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               1.1Ονομασία της πρότασης/πρωτοβουλίας

               1.2Σχετικός/-οί τομέας/-είς πολιτικής στη δομή ΔΒΔ/ΠΒΔ

               1.3Χαρακτήρας της πρότασης/πρωτοβουλίας

               1.4Στόχος/-οι

               1.5Αιτιολόγηση της πρότασης/πρωτοβουλίας

               1.6Διάρκεια και δημοσιονομικές επιπτώσεις

               1.7Προβλεπόμενος τρόπος/-οι διαχείρισης

               2.ΜΕΤΡΑ ΔΙΑΧΕΙΡΙΣΗΣ

               2.1Κανόνες παρακολούθησης και υποβολής εκθέσεων

               2.2Σύστημα διαχείρισης και ελέγχου

               2.3Μέτρα για την πρόληψη της απάτης και των παρατυπιών

               3.ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               3.1Τομέας/-είς του πολυετούς δημοσιονομικού πλαισίου και γραμμή/-ές δαπανών του προϋπολογισμού που επηρεάζονται

               3.2Εκτιμώμενες επιπτώσεις στις δαπάνες

               3.2.1Συνοπτική παρουσίαση των εκτιμώμενων επιπτώσεων στις δαπάνες

               3.2.2Εκτιμώμενες επιπτώσεις στις επιχειρησιακές πιστώσεις

               3.2.3Εκτιμώμενες επιπτώσεις στις πιστώσεις διοικητικού χαρακτήρα

               3.2.4Συμβατότητα με το ισχύον πολυετές δημοσιονομικό πλαίσιο

               3.2.5Συμμετοχή τρίτων μερών στη χρηματοδότηση

               3.3Εκτιμώμενες επιπτώσεις στα έσοδα

               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

               1.ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               1.1.Ονομασία της πρότασης/πρωτοβουλίας

                  Απόφαση του Ευρωπαϊκού Κοινοβουλίου και του Συμβουλίου σχετικά με τη συμμετοχή της Ευρωπαϊκής Ένωσης στην εταιρική σχέση στον τομέα της έρευνας και της καινοτομίας στην περιοχή της Μεσογείου (PRIMA), την υλοποίηση της οποίας αναλαμβάνουν από κοινού διάφορα κράτη μέλη.

               1.2.Σχετικός/-οί τομέας/-είς πολιτικής στη δομή ΔΒΔ/ΠΒΔ
                  11

                  Τίτλος 08 Έρευνα και καινοτομία, πρόγραμμα-πλαίσιο «Ορίζων 2020»

               1.3.Χαρακτήρας της πρότασης/πρωτοβουλίας

               ⌧ Η πρόταση/πρωτοβουλία αφορά νέα δράση

               ◻Η πρόταση/πρωτοβουλία αφορά νέα δράση μετά από πιλοτικό έργο/προπαρασκευαστική δράση
                  12

               ◻ Η πρόταση/πρωτοβουλία αφορά την παράταση υφιστάμενης δράσης

               ◻Η πρόταση/πρωτοβουλία αφορά δράση προσανατολισμένη προς νέα δράση

               1.4.Στόχος/-οι

               1.4.1.Πολυετής/-είς στρατηγικός/-οί στόχος/-οι της Επιτροπής που αφορά η πρόταση/πρωτοβουλία

                  Στρατηγικός στόχος του κοινού προγράμματος PRIMA είναι να αναπτυχθούν πλήρως δοκιμασμένες και αποδεδειγμένες κοινές καινοτόμες λύσεις για τα συστήματα ύδρευσης και διατροφής στην περιοχή της Μεσογείου, ώστε να καταστούν πιο ανθεκτικά στην κλιματική αλλαγή, αποτελεσματικά, αποδοτικά ως προς το κόστος και βιώσιμα, και να συμβάλουν στην επίλυση των κρισιμότερων προβλημάτων που αφορούν τη διατροφή, την υγεία, την ευημερία και τη μετανάστευση.

               1.4.2.Ειδικός/-οί στόχος/-οι και δραστηριότητα/-ες ΔΒΔ/ΠΒΔ

                  Ο ανωτέρω στρατηγικός στόχος απαιτεί ένα σταθερό πλαίσιο για έρευνα και καινοτομία, το οποίο μεταφράζεται συγκεκριμένα στους ακόλουθους ειδικούς στόχους:

                  • τη διαμόρφωση ενός σταθερού, μακροπρόθεσμου, κοινού στρατηγικού θεματολογίου έρευνας και καινοτομίας στον τομέα των συστημάτων ύδρευσης και διατροφής·

                  • τον προσανατολισμό του συνόλου των εθνικών προγραμμάτων έρευνας και καινοτομίας προς την εφαρμογή του στρατηγικού θεματολογίου έρευνας και καινοτομίας·

                  • τη διαρθρωτική συμμετοχή όλων των φορέων έρευνας και καινοτομίας του δημόσιου και ιδιωτικού τομέα στην υλοποίηση του στρατηγικού θεματολογίου έρευνας, με τη συγκέντρωση γνώσεων και χρηματοοικονομικών πόρων για την επίτευξη της απαραίτητης κρίσιμης μάζας·

                  • την ενίσχυση της χρηματοδότησης των δραστηριοτήτων έρευνας και καινοτομίας και των δυνατοτήτων υλοποίησης όλων των εμπλεκόμενων φορέων.

               1.4.3.Αναμενόμενο/-α αποτέλεσμα/-τα και επιπτώσεις

               Να προσδιοριστούν τα αποτελέσματα που θα πρέπει να έχει η πρόταση/πρωτοβουλία όσον αφορά τους/τις στοχοθετημένους/-ες δικαιούχους/ομάδες.

                  Διαμόρφωση ενός σταθερού, μακροπρόθεσμου, κοινού στρατηγικού θεματολογίου έρευνας και καινοτομίας στον τομέα των συστημάτων ύδρευσης και διατροφής· με αποτέλεσμα τη σημαντική πρόοδο προς την κατεύθυνση των ανωτέρω ειδικών στόχων. Πρόσθετες επιπτώσεις, όπως η προσέλκυση ιδιωτικών επενδύσεων, χάρη στην προβλέψιμη μακροπρόθεσμη θεσμική δέσμευση· με την ενίσχυση των επιστημονικών και διπλωματικών δεσμών μεταξύ των συμμετεχόντων (επιστημονική διπλωματία)· Αναμένεται επίσης η ενίσχυση των διμερών επιστημονικών και τεχνολογικών συμφωνιών μεταξύ της ΕΕ και των επιμέρους χωρών.

               1.4.4.Δείκτες αποτελεσμάτων και επιπτώσεων

               Να προσδιοριστούν οι δείκτες για την παρακολούθηση της υλοποίησης της πρότασης/πρωτοβουλίας.

                  Η πρόοδος του προγράμματος PRIMA θα υπολογίζεται ως εξής:

                  1. Μέσω δεικτών υλοποίησης, δηλαδή δεικτών εκροών και εισροών, προκειμένου να εκτιμηθεί η μεσοπρόθεσμη εξέλιξη των δραστηριοτήτων του PRIMA:

                  Α) Δείκτες εκροών:

                  • Μεγάλης κλίμακας πιλοτικές δράσεις και δράσεις επίδειξης

                  • Προσαρμογή των εθνικών προτεραιοτήτων (χρηματοδότησης) της έρευνας βάσει των αποτελεσμάτων και των προτεραιοτήτων (Ε&Κ) του στρατηγικού θεματολογίου έρευνας και καινοτομίας (ΣΘΕΚ)

                  • Εναρμόνιση των εθνικών χρηματοδοτικών προγραμμάτων Ε&Κ

                  • Νέες ή επικαιροποιημένες ανά χώρα στρατηγικές που αντικατοπτρίζουν τις επιπτώσεις της πρωτοβουλίας

                  • Οφέλη αποδοτικότητας μέσω της συγκέντρωσης πόρων. Μερίδιο των δημοσίων επενδύσεων των συμμετεχόντων κρατών. Όγκος και μερίδιο της συγχρηματοδότησης από την ΕΕ και τρίτες χώρες της Μεσογείου. Λειτουργικά έξοδα. Χρόνος μέχρι την επιχορήγηση. Χρόνος μέχρι την πληρωμή

                  • Διάθεση χρηματοδότησης μέσω κοινών διακρατικών προσκλήσεων υποβολής προτάσεων ή χρηματοδοτούμενων δραστηριοτήτων εκτός έργων

                  • Αύξηση του μεριδίου των εφαρμοζόμενων μοντέλων βιώσιμης διαχείρισης των συστημάτων ύδρευσης και διατροφής στην περιοχή της Μεσογείου

                  • Αύξηση του μεριδίου των εφαρμοζόμενων νέων στρατηγικών για τη βελτίωση της απόδοσης των συστημάτων ύδρευσης και διατροφής και τη μείωση των αποβλήτων, που έχουν σχεδιαστεί για την περιοχή της Μεσογείου

                  • Νέα επιχειρηματικά μοντέλα και στρατηγικές με προσανατολισμό στην ποιότητα του νερού και των τροφίμων θεσπισμένα σε εθνικό και περιφερειακό επίπεδο

                  • Διεύρυνση των εθνικών ομάδων που συμμετέχουν σε έργα Ε&Κ σχετικά με τη βελτίωση της αποτελεσματικότητας της διαχείρισης της συστημάτων ύδρευσης και διατροφής

                  • Αριθμός χωρών στις οποίες εφαρμόζονται λύσεις εξοικονόμησης νερού

                  • Αριθμός μεταβατικών προσκλήσεων υποβολής προτάσεων ανά έτος αναφορικά με τα συστήματα ύδρευσης και διατροφής

                  Β) Δείκτες εισροών:

                  • Βαθμός συμμετοχής των συμμετεχόντων κρατών σε συνεδριάσεις του διοικητικού συμβουλίου

                  • Συμμετοχή επιπλέον χωρών στην πρωτοβουλία

                  • Αποχώρηση συμμετεχόντων κρατών

                  • Πραγματική χρηματοδοτική συνεισφορά των συμμετεχόντων κρατών σε είδος

                  • Πρόοδος σχετικά με τις επικαιροποιήσεις του στρατηγικού θεματολογίου έρευνας και καινοτομίας

                  • Συμμετοχή επί ίσοις όροις από όλες τις τρίτες χώρες

                  2. Μέσω ειδικών δεικτών, με βάση το πλαίσιο των στόχων για τη βιώσιμη ανάπτυξη (ΣΒΑ) και της εστίασης κυρίως, αλλά όχι αποκλειστικά, στην ασφάλεια των τροφίμων (ΣΒΑ 2) και στη βιώσιμη διαχείριση των υδάτων (ΣΒΑ 6). Οι πιο σημαντικοί δείκτες και οι σύνδεσμοί τους με τους επιχειρησιακούς στόχους είναι οι εξής:

                  • Δείκτης πολυδιάστατης φτώχειας

                  →Στόχος 1 (έξυπνη και
                     βιώσιμη γεωργία, φυσικοί πόροι, αύξηση παραγωγής)

                  →Στόχος 4 (λύσεις για την αποδοτικότητα της αλυσίδας τροφίμων και νερού, μείωση των απωλειών και των αποβλήτων)

                  →Στόχος 5 (μείωση των παρασίτων και των παθογόνων παραγόντων στη γεωργία, ανθρώπινη υγεία).

                  • Υπερβολικό βάρος του πληθυσμού (%)

                  → Στόχος 3 (λύσεις για τον κλάδο των γεωργικών ειδών διατροφής, μεσογειακή διατροφική κληρονομιά)

                  • Χρήση γης (%)

                  → Στόχος 7 (βελτίωση της βιωσιμότητας των γαιών και των υδάτων σε ημιάγονες λεκάνες απορροής).

                  • Εκπομπές αερίων του θερμοκηπίου (συνολικές και στη γεωργία, στη δασοκομία και σε άλλες μορφές χρήσης γης) – t CO2e)

                  → Στόχος 1

                  • Απόδοση σιτηρών (kg/ha)

                  → Στόχος 1

                  • Προστιθέμενη αξία της γεωργίας (EUR/εργαζόμενο).

                  → Στόχος 6 (καινοτόμα μοντέλα στην αγροβιομηχανία, νέες θέσεις απασχόλησης, οικονομική ανάπτυξη)

                  • Κατανάλωση λιπασμάτων (kg/ha αρόσιμης γης)

                  → Στόχος 1

                  • Παραγωγικότητα των καλλιεργειών σε σχέση με την κατανάλωση νερού (kg/m3)

                  →Στόχος 2 (λύσεις εξοικονόμησης νερού στη γεωργία)

                  • Ποσοστό του συνολικού χρησιμοποιούμενου όγκου νερού

                  → Στόχος 7

                  • Χρήση από τον πληθυσμό υπηρεσιών ύδρευσης που υπόκεινται σε ασφαλή διαχείριση (αγροτική χρήση, %)

                  →Στόχος 8 (διαχείριση υδάτων με νέα μοντέλα διακυβέρνησης)

                  • Χρήση από τον πληθυσμό υπηρεσιών αποχέτευσης που υπόκεινται σε ασφαλή διαχείριση (αγροτική χρήση, %)

                  → Στόχος 8

                  • Ποσότητα γεωργικών καταλοίπων που χρησιμοποιούνται για ενεργειακούς σκοπούς (t)

                  → Στόχος 4

               1.5.Αιτιολόγηση της πρότασης/πρωτοβουλίας

               1.5.1.Βραχυπρόθεσμη ή μακροπρόθεσμη κάλυψη αναγκών

                  Το πρόγραμμα PRIMA θα συνδυάζει ενωσιακούς και εθνικούς πόρους για τη συγκροτημένη ανάπτυξη ενός σταθερού πλαισίου για την έρευνα και την καινοτομία στον τομέα των συστημάτων ύδρευσης και διατροφής στην περιοχή της Μεσογείου.

                  Περαιτέρω πληροφορίες παρέχονται στην έκθεση εκτίμησης επιπτώσεων του προγράμματος PRIMA που συνοδεύει την παρούσα νομοθετική πρόταση.

               1.5.2.Προστιθέμενη αξία παρέμβασης της ΕΕ

                  Η πρωτοβουλία αυτή συνάδει με το νέο πλαίσιο εταιρικής σχέσης με τρίτες χώρες στο πλαίσιο του ευρωπαϊκού προγράμματος δράσης για τη μετανάστευση, καθώς εξετάζει ορισμένα από τα βαθύτερα αίτια της μετανάστευσης· βρίσκεται σαφώς στο σταυροδρόμι μεταξύ των ερευνητικών, κλιματικών, περιβαλλοντικών και γεωργικών πολιτικών· και αποτελεί παράδειγμα του νέου μοντέλου συνεργασίας για την ανάπτυξη που προάγει το νέο πλαίσιο εταιρικής σχέσης, στο βαθμό που αφορά ιδιώτες επενδυτές, συντελεί στην κινητοποίηση περιορισμένων δημοσιονομικών πόρων και επικεντρώνεται στις ΜΜΕ και στη βιώσιμη υποδομή.

                  Μόνο η δράση σε επίπεδο ΕΕ είναι ικανή να επιτύχει ένα καλά συντονισμένο και ολοκληρωμένο πρόγραμμα που επιτυγχάνει την κλίμακα, το πεδίο εφαρμογής και την κρίσιμη μάζα που απαιτούνται για την επίτευξη των ειδικών και γενικών στόχων. Η δράση σε επίπεδο ΕΕ χαρακτηρίζεται από ισχυρό αποτέλεσμα μόχλευσης καθώς προσελκύει σημαντικές πρόσθετες δημόσιες και ιδιωτικές επενδύσεις. Επίσης, δημιουργεί επιπτώσεις που υπερβαίνουν την πολιτική και τις λύσεις έρευνας και καινοτομίας, στηρίζοντας έτσι τις εξωτερικές πολιτικές της ΕΕ και τις προσπάθειές της για αντιμετώπιση των γενεσιουργών αιτίων της μετανάστευσης. Η συμμετοχή της ΕΕ στο πρόγραμμα PRIMA ενδέχεται επίσης να ενισχύσει την προβολή και την παγκόσμια ευθύνη της Ευρώπης, στο πνεύμα της πολιτικής γειτονίας της ΕΕ, στο πλαίσιο της οποίας ενθαρρύνεται η διαφοροποίηση και η ενίσχυση της ανάληψης αμοιβαίας ευθύνης με τους γειτονικούς εταίρους.

               1.5.3.Διδάγματα που αποκομίστηκαν από ανάλογες εμπειρίες του παρελθόντος

                  Το πρόγραμμα PRIMA προορίζεται να υλοποιηθεί ως πρωτοβουλία δυνάμει του άρθρου 185, δηλαδή ως πολυετής κοινός προγραμματισμός την υλοποίηση του οποίου αναλαμβάνουν τα συμμετέχοντα κράτη, με τη συμμετοχή της ΕΕ. Η εμπειρία από προηγούμενες και τρέχουσες πρωτοβουλίες, από το 6ο ΠΠ έως το πρόγραμμα-πλαίσιο «Ορίζων 2020», έχει να επιδείξει θετικά αποτελέσματα, ιδίως όσον αφορά:

                  - τη μακροπρόθεσμη επιστημονική, διοικητική και οικονομική ενοποίηση των εθνικών και ευρωπαϊκών προσπαθειών για τις κοινές προκλήσεις με σαφείς εκ των προτέρων δημοσιονομικές και πολιτικές δεσμεύσεις· χωρίς να χρειάζεται να αναληφθούν κοινές προσπάθειες σε θεσμικό επίπεδο, ούτε να δημιουργηθούν μεγάλες νέες δομές·

                  - τα αποτελέσματα μόχλευσης και τον αντίκτυπο των επιπτώσεων·

                  - τον διεθνή ηγετικό ρόλο και την παγκόσμια συνεργασία –όσον αφορά την προβολή, τον επιστημονικό ηγετικό ρόλο και το νέο μοντέλο συνεργασίας για την ανάπτυξη·

                  - την αποδοτική εκτέλεση και τη χρηστή δημοσιονομική διαχείριση.

               1.5.4.Συμβατότητα και ενδεχόμενη συνέργεια με άλλα κατάλληλα μέσα

                  Το πρόγραμμα PRIMA θα συμβάλει σε μια σειρά εμβληματικών πρωτοβουλιών, ιδίως στην πολιτική για τη βιωσιμότητα: μια αποδοτική ως προς τη χρήση των πόρων εμβληματική πρωτοβουλία από την Ευρώπη στο πλαίσιο του προγράμματος της ευρωπαϊκής πολιτικής γειτονίας για τη γεωργία και την αγροτική ανάπτυξη. Το πρόγραμμα PRIMA είναι επίσης σημαντικό για μια σειρά εξωτερικών πολιτικών, ιδίως για το πλαίσιο εταιρικής σχέσης με τρίτες χώρες εντός του ευρωπαϊκού προγράμματος δράσης για τη μετανάστευση, καθώς και για το αναπτυξιακό θεματολόγιο μετά το 2015 και τους στόχους για τη βιώσιμη ανάπτυξη.

                  Το πρόγραμμα PRIMA θα συμβάλει σημαντικά στην επίτευξη των στόχων του προγράμματος-πλαισίου «Ορίζων 2020» και της πολιτικής στους τομείς της έρευνας και της καινοτομίας (ανοικτή επιστήμη, ανοικτή καινοτομία, άνοιγμα στον κόσμο).

               1.6.Διάρκεια και δημοσιονομικές επιπτώσεις

               ⌧ Πρόταση/πρωτοβουλία περιορισμένης διάρκειας

               –⌧
                     Πρόταση/πρωτοβουλία, με ισχύ από την ημερομηνία έναρξης ισχύος της παρούσας απόφασης μέχρι τις 31/12/2028

               –⌧
                     Δημοσιονομικές επιπτώσεις από το 2018 μέχρι το 2020 για τις πιστώσεις ανάληψης υποχρεώσεων και από το 2018 μέχρι το 2029 για τις πιστώσεις πληρωμών

               ◻ Πρόταση/πρωτοβουλία απεριόριστης διάρκειας

               –Περίοδος σταδιακής εφαρμογής από το ΕΕΕΕ μέχρι το ΕΕΕΕ

               –και στη συνέχεια πλήρης εφαρμογή.

               1.7.Προβλεπόμενος/-οι τρόπος/-οι διαχείρισης
                  13

               ◻Άμεση διαχείριση από την Επιτροπή

               –◻ από τις υπηρεσίες της, συμπεριλαμβανομένου του προσωπικού της στις αντιπροσωπείες της Ένωσης·

               –◻
                     από τους εκτελεστικούς οργανισμούς

               ◻ Επιμερισμένη διαχείριση με τα κράτη μέλη

               ⌧ Έμμεση διαχείριση με την ανάθεση καθηκόντων εκτέλεσης του προϋπολογισμού:

               –◻ σε τρίτες χώρες ή οργανισμούς που αυτές έχουν ορίσει·

               –◻ σε διεθνείς οργανισμούς και τις οργανώσεις τους (να προσδιοριστούν)·

               –◻ στην ΕΤΕπ και το Ευρωπαϊκό Ταμείο Επενδύσεων·

               –◻ στους φορείς που αναφέρονται στα άρθρα 208 και 209 του δημοσιονομικού κανονισμού·

               –◻ σε οργανισμούς δημοσίου δικαίου·

               –⌧ σε οργανισμούς ιδιωτικού δικαίου επιφορτισμένους με αποστολή δημόσιας υπηρεσίας στον βαθμό που προσφέρουν επαρκείς οικονομικές εγγυήσεις·

               –◻ σε οργανισμούς που διέπονται από το ιδιωτικό δίκαιο κράτους μέλους, στους οποίους έχει ανατεθεί η εκτέλεση σύμπραξης δημόσιου και ιδιωτικού τομέα και που προσφέρουν επαρκείς οικονομικές εγγυήσεις·

               –◻ σε πρόσωπα επιφορτισμένα με την υλοποίηση συγκεκριμένων δράσεων της κοινής εξωτερικής πολιτικής και πολιτικής ασφαλείας (ΚΕΠΠΑ) δυνάμει του τίτλου V της ΣΕΕ, οι οποίες προσδιορίζονται στην αντίστοιχη βασική πράξη.

               –Εάν αναφέρονται περισσότεροι από ένας τρόποι διαχείρισης, να διευκρινιστούν στο τμήμα «Παρατηρήσεις».

               Παρατηρήσεις

                  Θα θεσπιστεί μια νέα νομική οντότητα - αποκλειστικά αφιερωμένη στην εφαρμογή του προγράμματος PRIMA. Η χρηματοδοτική συνεισφορά της ΕΕ για την πρωτοβουλία θα παρέχεται μέσω της εν λόγω δομής.

               2.ΜΕΤΡΑ ΔΙΑΧΕΙΡΙΣΗΣ

               2.1.Κανόνες παρακολούθησης και υποβολής εκθέσεων

               Να προσδιοριστούν η συχνότητα και οι όροι.

                  Τυποποιημένες ρυθμίσεις εποπτείας, εκδοθείσες από τη ΓΔ Έρευνας και Καινοτομίας για πρωτοβουλίες σύμφωνα με το άρθρο 185 της ΣΛΕΕ, οι οποίες θα εφαρμόζονται επίσης για το κοινό πρόγραμμα PRIMA.

                  Οι αρμοδιότητες των υπηρεσιών της Επιτροπής και εκείνων της ειδικής δομής εφαρμογής του PRIMA (ΕΔ-PRIMA) και των συμμετεχόντων κρατών θα ορίζονται στη βασική πράξη και στη συμφωνία ανάθεσης.

                  Η ΕΔ-PRIMA θα υπόκειται σε εκ των προτέρων αξιολόγηση σύμφωνα με τις απαιτήσεις που ορίζονται στο άρθρο 61 του δημοσιονομικού κανονισμού πριν από την υπογραφή της συμφωνίας ανάθεσης. Η ΕΔ-PRIMA υποβάλλει ετήσια γενική έκθεση, συμπεριλαμβανομένων των γνωμοδοτήσεων των ελεγκτών και της διαχειριστικής δήλωσης, και είναι υπεύθυνη για τον εκ των προτέρων έλεγχο των δαπανών του συνόλου των έμμεσων δράσεων που χρηματοδοτούνται από την ΕΔ-PRIMA.

                  Επιπλέον, όπως απαιτείται από τον δημοσιονομικό κανονισμό, τα συμμετέχοντα κράτη θα πρέπει να παράσχουν επαρκείς οικονομικές εγγυήσεις σε εύθετο χρόνο και το αργότερο πριν από την υπογραφή της συμφωνίας ανάθεσης από την Επιτροπή.

                  Τα συμμετέχοντα κράτη θα καθορίσουν τις δαπάνες των δραστηριοτήτων τους σύμφωνα με τις συνήθεις λογιστικές πρακτικές και λογιστικά πρότυπα των εμπλεκόμενων συμμετεχόντων κρατών και με τα ισχύοντα διεθνή λογιστικά πρότυπα/διεθνή πρότυπα χρηματοοικονομικής αναφοράς. Σε αυτά περιλαμβάνονται πιστοποιητικά λογιστικού ελέγχου και διαχειριστική δήλωση.

                  Η Επιτροπή συμμετέχει ως παρατηρητής στο όργανο λήψης αποφάσεων της ΕΔ-PRIMA και ελέγχει και εγκρίνει το ετήσιο πρόγραμμα εργασιών (ΕΠΕ) και τα σχετικά σχέδια του προϋπολογισμού μέσω απόφασης της Επιτροπής και στο πλαίσιο της ετήσιας υποβολής εκθέσεων. Εάν οι οικονομικές καταστάσεις δεν μπορεί να γίνουν δεκτές, λαμβάνονται μέτρα παρακολούθησης για τον περιορισμό οποιωνδήποτε οικονομικών κινδύνων και κινδύνων που θίγουν τη φήμη της Επιτροπής. Εφόσον είναι αναγκαίο, οι πληρωμές προς την ΕΔ-PRIMA αναστέλλονται ή/και ανακτώνται, όπου απαιτείται, χρησιμοποιώντας τις οικονομικές εγγυήσεις που παρέχονται από τα συμμετέχοντα κράτη. Εάν όλα τα ανωτέρω μέτρα είναι ανεπαρκή για την προστασία των οικονομικών συμφερόντων της Ένωσης ή για τη διασφάλιση της ορθής επίτευξης των στόχων πολιτικής, τότε, κατόπιν δέουσας εξέτασης, είναι δυνατόν να διεξαχθεί λογιστικός έλεγχος της ΕΔ-PRIMA. Επιπλέον, η Επιτροπή δύναται να αποφασίσει εάν είναι απαραίτητο να αναστείλει την εφαρμογή ή να καταγγείλει τη συμφωνία ανάθεσης.

                  Η υλοποίηση του προγράμματος PRIMA θα παρακολουθείται μέσω ετήσιων εκθέσεων. Οι εκθέσεις αυτές θα περιλαμβάνουν λεπτομερή επισκόπηση των δραστηριοτήτων στο πλαίσιο του PRIMA σε σύγκριση με το πολυετές στρατηγικό πρόγραμμα εργασίας και το ετήσιο πρόγραμμα εργασίας, καθώς και την πρόοδο που σημειώνεται προς την επίτευξη των στόχων και τους επικαιροποιημένους δείκτες που παρατίθενται στο σημείο 1.4.4.

               2.2.Σύστημα διαχείρισης και ελέγχου

               2.2.1.Κίνδυνος/-οι που έχει/-ουν επισημανθεί

                  1) Ικανότητα της ΕΔ-PRIMA να διαχειρίζεται τη συνεισφορά της ΕΕ και να προστατεύει τα οικονομικά συμφέροντα της ΕΕ

                  2) Ικανότητα των συμμετεχόντων κρατών να χρηματοδοτούν τις συνεισφορές τους στο πρόγραμμα

                  3) Σημαντική προκαταβολική δέσμευση της ΕΕ για το 2020

               2.2.2.Πληροφορίες σχετικά με το σύστημα εσωτερικού ελέγχου που έχει καθοριστεί

                  Κίνδυνος 1 – βλ. σημείο 2.1

                  Κίνδυνος 2 – η συνεισφορά της ΕΕ θα αποδεσμεύεται ιδίως σύμφωνα με τους όρους που προβλέπονται στη βασική πράξη και στη συμφωνία ανάθεσης. Στη βασική πράξη προβλέπεται επίσης μηχανισμός τερματισμού, μείωσης ή αναστολής της συνεισφοράς της Ένωσης (άρθρο 9).

                  Κίνδυνος 3 – η βασική πράξη προβλέπει τη δυνατότητα τερματισμού, μείωσης ή αναστολής της χρηματοδοτικής συνεισφοράς της ΕΕ εάν οι δεσμεύσεις των συμμετεχόντων κρατών δεν πληρούνται εν ευθέτω χρόνω, και την ανακατανομή του προϋπολογισμού σε άλλες πρωτοβουλίες το 2020.

               2.2.3.Εκτιμώμενο κόστος και όφελος των ελέγχων και αξιολόγηση του εκτιμώμενου επιπέδου του κινδύνου σφάλματος

                  Το άρθρο 10 της βασικής πράξης προβλέπει τη διενέργεια εκ των υστέρων ελέγχων των δαπανών των έμμεσων δράσεων σύμφωνα με τους κανόνες του προγράμματος-πλαισίου «Ορίζων 2020». Οι δαπάνες του συστήματος ελέγχου αποτελούν μέρος των διοικητικών δαπανών για την εφαρμογή του PRIMA. Το σύστημα θα παράσχει εύλογη βεβαιότητα και θα επιτύχει κατάλληλη διαχείριση των κινδύνων που εντοπίζονται.

               2.3.Μέτρα για την πρόληψη της απάτης και των παρατυπιών

               Να προσδιοριστούν τα ισχύοντα ή τα προβλεπόμενα μέτρα πρόληψης και προστασίας.

                  Η βασική πράξη προβλέπει δέσμη μέτρων για την πρόληψη περιστατικών απάτης και παρατυπιών, ιδίως:

                  το άρθρο 11 της βασικής πράξης ορίζει ότι η ΕΔ-PRIMA υποχρεούται, μεταξύ άλλων, να επιτρέπει την πρόσβαση σε πληροφορίες και εγκαταστάσεις που απαιτούνται είτε από την Επιτροπή για τη διενέργεια των επιθεωρήσεων, των αξιολογήσεων και των λογιστικών ελέγχων σχετικά με την υλοποίηση του προγράμματος PRIMA, είτε από την OLAF για τη διεξαγωγή των ερευνών της.

                  Το άρθρο 4 της βασικής πράξης ορίζει, μεταξύ άλλων, ότι η συνεισφορά της ΕΕ εξαρτάται από τη συμμόρφωση του PRIMA με τις απαιτήσεις υποβολής εκθέσεων που προβλέπονται στο άρθρο 60 παράγραφος 5 του κανονισμού (ΕΕ, Ευρατόμ) αριθ. 966/2012. Σύμφωνα με το άρθρο 9, η Επιτροπή δύναται να τερματίσει, να μειώσει ή να αναστείλει τη συνεισφορά της.

               3.ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               3.1.Τομέας/-είς του πολυετούς δημοσιονομικού πλαισίου και γραμμή/-ές δαπανών του προϋπολογισμού που επηρεάζονται

               Υφιστάμενες γραμμές του προϋπολογισμού

               Κατά σειρά τομέων του πολυετούς δημοσιονομικού πλαισίου και γραμμών του προϋπολογισμού.

                        Τομέας του πολυετούς δημοσιονομικού πλαισίου

                        Γραμμή προϋπολογισμού

                        Είδος
                        δαπάνης

                        Συνεισφορά

                        Τομέας 1α – Ανταγωνιστικότητα για την ανάπτυξη και την απασχόληση

                        ΔΠ/ΜΔΠ
                           14

                        χωρών ΕΖΕΣ
                           15

                        υποψηφίων χωρών
                           16

                        τρίτων χωρών

                        κατά την έννοια του άρθρου 21 παράγραφος 2 στοιχείο β) του δημοσιονομικού κανονισμού

                        1A

                        05.090301 – Εξασφάλιση επαρκούς εφοδιασμού ασφαλών και υψηλής ποιότητας τροφίμων και άλλων προϊόντων βιολογικής προέλευσης

                        ΔΠ

                        ΝΑΙ

                        ΝΑΙ

                        ΝΑΙ

                        ΝΑΙ

                        1A

                        08.020302 – Βελτίωση της επισιτιστικής ασφάλειας, ανάπτυξη της βιώσιμης γεωργίας, της ναυτιλίας και της θαλάσσιας έρευνας, και της βιο-οικονομίας

                        ΔΠ

                        ΝΑΙ

                        ΝΑΙ

                        ΝΑΙ

                        ΝΑΙ

                        1A

                        08.020305 - Δημιουργία μιας αποδοτικής ως προς τους πόρους και ανθεκτικής στις κλιματικές αλλαγές οικονομίας και ενός βιώσιμου συστήματος παροχής πρώτων υλών

                        ΔΠ

                        ΝΑΙ

                        ΝΑΙ

                        ΝΑΙ

                        ΝΑΙ

                        1A

                        08.020201 – Υπεροχή στους τομείς της νανοτεχνολογίας, των προηγμένων υλικών, της βιοτεχνολογίας και των προηγμένων συστημάτων μεταποίησης και επεξεργασίας

                        ΔΠ

                        ΝΑΙ

                        ΝΑΙ

                        ΝΑΙ

                        ΝΑΙ

               3.2.Εκτιμώμενες επιπτώσεις στις δαπάνες

               [Αυτή η ενότητα θα πρέπει να συμπληρωθεί χρησιμοποιώντας το

                  λογιστικό φύλλο για τα διοικητικού χαρακτήρα στοιχεία του προϋπολογισμού

                (δεύτερο έγγραφο στο παράρτημα του παρόντος δημοσιονομικού δελτίου) και να αναφορτωθεί στο CISNET για διυπηρεσιακή διαβούλευση.]

               3.2.1.Συνοπτική παρουσίαση των εκτιμώμενων επιπτώσεων στις δαπάνες

               Σε εκατ. EUR (με 3 δεκαδικά ψηφία)

                        Τομέας του πολυετούς δημοσιονομικού
                        πλαισίου

                        Αριθμός

                        Τομέας 1α – Ανταγωνιστικότητα για την ανάπτυξη και την απασχόληση

                        ΓΔ: AGRI/H, RTD/F, RTD/I, RTD/D

                        Έτος
                        2018
                           17

                        Έτος
                        2019

                        Έτος
                        2020

                        Έτος
                        2021-2029

                        ΣΥΝΟΛΟ

                        • Επιχειρησιακές πιστώσεις

                        08.020302

                        Αναλήψεις υποχρεώσεων

                        1)

                        5,000

                        5,000

                        40,000

                        50,000

                        Πληρωμές

                        2)

                        1,000

                        2,500

                        2,500

                        44,000

                        50,000

                        08.020305

                        Αναλήψεις υποχρεώσεων

                        1α)

                        7,500

                        7,500

                        60,000

                        75,000

                        Πληρωμές

                        2α)

                        1,500

                        3,750

                        3,750

                        66,000

                        75,000

                        08.020201

                        Αναλήψεις υποχρεώσεων

                        1β)

                        2,500

                        2,500

                        20,000

                        25,000

                        Πληρωμές

                        2β)

                        0,500

                        1,250

                        1,250

                        22,000

                        25,000

                        ΣΥΝΟΛΟ πιστώσεων
                        για τη ΓΔ RTD

                        Αναλήψεις υποχρεώσεων

                        = 1+1α+1β

                        15,000

                        15,000

                        120,000

                        150,000

                        Πληρωμές

                        = 2+2α+2β

                        3,000

                        7,500

                        7,500

                        132,000

                        150,000

                        05.090301

                        Αναλήψεις υποχρεώσεων

                        1γ)

                        5,000

                        5,000

                        40,000

                        50,000

                        Πληρωμές

                        2γ)

                        1,000

                        2,500

                        2,500

                        44,000

                        50,000

                        ΣΥΝΟΛΟ πιστώσεων
                        για τη ΓΔ AGRI

                        Αναλήψεις υποχρεώσεων

                        =1γ

                        5,000

                        5,000

                        40,000

                        50,000

                        Πληρωμές

                        =2γ

                        1,000

                        2,500

                        2,500

                        44,000

                        50,000

                        Έτος
                        2018
                           18

                        Έτος
                        2019

                        Έτος
                        2020

                        Έτος
                        2021-2029

                        ΣΥΝΟΛΟ

                        • ΣΥΝΟΛΟ επιχειρησιακών πιστώσεων

                        Αναλήψεις υποχρεώσεων

                        4)

                        20,000

                        20,000

                        160,000

                        200,000

                        Πληρωμές

                        5)

                        4,000

                        10,000

                        10,000

                        176,000

                        200,000

                        •ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων (08 01 05)

                        6)

                        0,222

                        0,226

                        0,230

                        0,678

                        ΣΥΝΟΛΟ πιστώσεων
                        του ΤΟΜΕΑ 1α
                           του πολυετούς δημοσιονομικού πλαισίου

                        Αναλήψεις υποχρεώσεων

                        =4+ 6

                        20,222

                        20,226

                        160,230

                        200,678

                        Πληρωμές

                        =5+ 6

                        4,222

                        10,226

                        10,230

                        176,000

                        200,678

                        Τομέας του πολυετούς δημοσιονομικού
                        πλαισίου

                        5

                        «Διοικητικές δαπάνες»

               Σε εκατ. EUR (με 3 δεκαδικά ψηφία)

                        Έτος
                        2018

                        Έτος
                        2019

                        Έτος
                        2020

                        Έτος
                        2021-2029

                        ΣΥΝΟΛΟ

                        ΓΔ: RTD

                        • Ανθρώπινοι πόροι

                        0,204

                        0,208

                        0,212

                        0,624

                        • Άλλες διοικητικές δαπάνες

                        0,018

                        0,018

                        0, 018

                        0,054

                        ΣΥΝΟΛΟ ΓΔ RTD

                        Πιστώσεις

                        0,222

                        0,226

                        0,230

                        0,678

                        ΣΥΝΟΛΟ πιστώσεων
                        υπό τον ΤΟΜΕΑ 1Α «Διοικητικές δαπάνες»
                           του πολυετούς δημοσιονομικού πλαισίου

                        (Σύνολο αναλήψεων υποχρεώσεων = Σύνολο πληρωμών)

                        0,222

                        0,226

                        0,230

                        0,678

                                                                                Σε εκατ. EUR (με 3 δεκαδικά ψηφία)

                        Έτος
                        2018
                           19

                        Έτος
                        2019

                        Έτος
                        2020

                        Έτος
                        2021-2029

                        ΣΥΝΟΛΟ

                        ΣΥΝΟΛΟ πιστώσεων
                        των ΤΟΜΕΩΝ 1 έως 5
                           του πολυετούς δημοσιονομικού πλαισίου

                        Αναλήψεις υποχρεώσεων

                        20,222

                        20,226

                        160,230

                        200,678

                        Πληρωμές

                        4,222

                        10,226

                        10,230

                        176,000

                        200,678

               3.2.2.Εκτιμώμενες επιπτώσεις στις επιχειρησιακές πιστώσεις

               –◻
                     Η πρόταση/πρωτοβουλία δεν συνεπάγεται τη χρησιμοποίηση επιχειρησιακών πιστώσεων

               –☒
                     Η πρόταση/πρωτοβουλία συνεπάγεται τη χρησιμοποίηση επιχειρησιακών πιστώσεων, όπως εξηγείται κατωτέρω:

               Πιστώσεις ανάληψης υποχρεώσεων σε εκατ. EUR (με 3 δεκαδικά ψηφία)

                        Να προσδιοριστούν οι στόχοι και τα αποτελέσματα

                        ⇩

                        Έτος
                           2019

                        Έτος
                           2020

                        Έτος
                           2021

                        Έτος
                           2022

                        Έτος
                           2023

                        Έτος
                           2024

                        Έτος
                           2025

                        ΣΥΝΟΛΟ

                        ΑΠΟΤΕΛΕΣΜΑΤΑ

                        Τύπος
                           20

                        Μέσο κόστος

                        Αριθμός

                        Κόστος

                        Αριθμός

                        Κόστος

                        Αριθμός

                        Κόστος

                        Αριθμός

                        Κόστος

                        Αριθμός

                        Κόστος

                        Αριθμός

                        Κόστος

                        Αριθμός

                        Κόστος

                        Συνολικός αριθμός

                        Συνολικό κόστος

                        ΕΙΔΙΚΟΣ ΣΤΟΧΟΣ αριθ. 1
                           21
                        …

                        - Αποτέλεσμα

                        Έργα επίδειξης/ πιλοτικά έργα*

                        3

                        20,000

                        3

                        20,000

                        3

                        20,000

                        4

                        30,000

                        4

                        30,000

                        6

                        40,000

                        6

                        40,000

                        29

                        200,000

                        ΕΙΔΙΚΟΣ ΣΤΟΧΟΣ αριθ. 2 ...

                        - Αποτέλεσμα

                        Έργα Ε&Α**

                        15

                        20,000

                        15

                        20,000

                        15

                        20,000

                        20

                        30,000

                        20

                        30,000

                        30

                        40,000

                        30

                        40,000

                        145

                        200,000

                        ΣΥΝΟΛΙΚΟ ΚΟΣΤΟΣ

                        18

                        40,000

                        18

                        40,000

                        19

                        55,000

                        24

                        65,000

                        24

                        65,000

                        36

                        67,500

                        36

                        67,500

                        175

                        400,000

               * Συνεισφορά της ΕΕ που χρησιμοποιείται για 10 έργα επίδειξης με μέσο κόστος 10 έως 15 εκατ. EUR και 20 πιλοτικά έργα με μέσο κόστος 2,5 εκατ. EUR ανά έργο.

               ** Συνεισφορά των συμμετεχόντων κρατών που χρησιμοποιείται για έργα με μέσο κόστος 1 έως 1,5 εκατ. EUR

               3.2.3.Εκτιμώμενες επιπτώσεις στις πιστώσεις διοικητικού χαρακτήρα

               3.2.3.1.Συνοπτική παρουσίαση

               –◻
                     Η πρόταση/πρωτοβουλία δεν συνεπάγεται τη χρησιμοποίηση πιστώσεων διοικητικού χαρακτήρα

               –⌧
                     Η πρόταση/πρωτοβουλία συνεπάγεται τη χρησιμοποίηση πιστώσεων διοικητικού χαρακτήρα, όπως εξηγείται κατωτέρω:

               Σε εκατ. EUR (με 3 δεκαδικά ψηφία)

                        Έτος
                        2018

                        Έτος
                        2019

                        Έτος
                        2020

                        Έτος
                        2021-2029

                        ΣΥΝΟΛΟ

                        ΤΟΜΕΑΣ 5
                        του πολυετούς δημοσιονομικού πλαισίου

                        Ανθρώπινοι πόροι

                        Άλλες διοικητικές δαπάνες

                        Υποσύνολο ΤΟΜΕΑ 5
                        του πολυετούς δημοσιονομικού πλαισίου

                        Εκτός του ΤΟΜΕΑ 5
                           22

                        του πολυετούς δημοσιονομικού πλαισίου

                        Ανθρώπινοι πόροι

                        0,204

                        0,208

                        0,212

                        0,624

                        Άλλες δαπάνες
                           διοικητικού χαρακτήρα

                        0,018

                        0,018

                        0,018

                        0,054

                        Υποσύνολο
                        εκτός του ΤΟΜΕΑ 5
                        του πολυετούς δημοσιονομικού πλαισίου

                        0,222

                        0,226

                        0,230

                        0,678

                        ΣΥΝΟΛΟ

                        0,222

                        0,226

                        0,230

                        0,678

               Οι απαιτούμενες πιστώσεις για ανθρώπινους πόρους και άλλες δαπάνες διοικητικού χαρακτήρα θα καλυφθούν από τις πιστώσεις της ΓΔ που έχουν ήδη διατεθεί για τη διαχείριση της δράσης και/ή έχουν ανακατανεμηθεί στο εσωτερικό της ΓΔ και οι οποίες θα συμπληρωθούν, κατά περίπτωση, με πρόσθετα κονδύλια που ενδέχεται να χορηγηθούν στην αρμόδια για τη διαχείριση ΓΔ στο πλαίσιο της ετήσιας διαδικασίας κατανομής και λαμβανομένων υπόψη των υφιστάμενων δημοσιονομικών περιορισμών.

               3.2.3.2.Εκτιμώμενες ανάγκες σε ανθρώπινους πόρους

               –◻
                     Η πρόταση/πρωτοβουλία δεν συνεπάγεται τη χρησιμοποίηση ανθρώπινων πόρων.

               –◻
                     Η πρόταση/πρωτοβουλία συνεπάγεται τη χρησιμοποίηση ανθρώπινων πόρων, όπως εξηγείται κατωτέρω:

               Εκτίμηση η οποία πρέπει να εκφράζεται σε μονάδες ισοδυνάμων πλήρους απασχόλησης

                        

                        Έτος

                        2018

                        Έτος

                        2019

                        Έτος

                        2020

                        

                        • Θέσεις απασχόλησης στον πίνακα προσωπικού (θέσεις μόνιμων και έκτακτων υπαλλήλων)

                        08 01 01 01 (στην έδρα ή στα γραφεία αντιπροσωπείας της Επιτροπής)

                        08 01 01 02 (σε αντιπροσωπείες)

                        08 01 05 01 (έμμεση έρευνα)

                        1

                        1

                        1

                        10 01 05 01 (άμεση έρευνα)

                        

                        • Εξωτερικό προσωπικό (σε μονάδα ισοδυνάμου πλήρους απασχόλησης: ΙΠΑ)
                           23

                        

                        XX 01 02 01 (ΣΥ, ΠΠ, ΑΕΕ από το «συνολικό κονδύλιο»)

                        XX 01 02 02 (ΣΥ, ΠΠ, ΝΕΑ, TΥ και ΑΕΕ στις αντιπροσωπείες)

                        XX 01 04 yy
                           24

                        

                        - στην έδρα

                        

                        

                        

                        - σε αντιπροσωπείες

                        

                        08 01 05 02 (ΣΥ, ΑΕΕ, ΠΠ – Έμμεση έρευνα)

                        

                        1

                        1

                        1

                        10 01 05 02 (ΣΥ, ΑΕΕ, ΠΠ – Άμεση έρευνα)

                        Άλλες γραμμές του προϋπολογισμού (να προσδιοριστούν)

                        ΣΥΝΟΛΟ

                        2

                        2

                        2

               XX είναι ο σχετικός τομέας πολιτικής ή ο σχετικός τίτλος του προϋπολογισμού.

               Οι ανάγκες σε ανθρώπινους πόρους θα καλυφθούν από το προσωπικό της ΓΔ που έχει ήδη διατεθεί για τη διαχείριση της δράσης και/ή έχει ανακατανεμηθεί στο εσωτερικό της ΓΔ και το οποίο θα συμπληρωθεί, εάν χρειαστεί, από πρόσθετους πόρους που μπορεί να διατεθούν στην αρμόδια για τη διαχείριση ΓΔ στο πλαίσιο της ετήσιας διαδικασίας κατανομής και λαμβανομένων υπόψη των υφιστάμενων δημοσιονομικών περιορισμών.

               Περιγραφή των προς εκτέλεση καθηκόντων:

                        Μόνιμοι και έκτακτοι υπάλληλοι

                        Μόνιμοι και συμβασιούχοι υπάλληλοι

                        Το ανθρώπινο δυναμικό του τμήματος 8.2.1 υπολογίζεται με μέσο κόστος τα 134 000 EUR ανά υπάλληλο και τα 70 000 EUR ανά συμβασιούχο υπάλληλο επαυξημένο κατά 2% ετησίως.

                        Τα κύρια καθήκοντα που απορρέουν από τη δράση είναι:

                        Συμμετοχή στις συνεδριάσεις της επιτροπής του προγράμματος PRIMA και στις συνεδριάσεις του ερευνητικού συμβουλίου για το PRIMA ως μέλος, +/-3-4 διήμερες συνεδριάσεις ετησίως

                        Συμμετοχή ως παρατηρητής στις αξιολογήσεις προτάσεων της ΕΔ-PRIMA, 2-3 ημέρες ετησίως

                        Συμμετοχή σε συναντήσεις εργασίας και εκδηλώσεις διάδοσης 2-3 φορές ετησίως

                        Διαπραγμάτευση και προετοιμασία της συμφωνίας με την ΕΔ-PRIMA

                        Προετοιμασία της ετήσιας απόφασης χρηματοδότησης και των σχετικών πληρωμών

                        Έγκριση του ετήσιου προγράμματος εργασίας

                        Παρακολούθηση της υλοποίησης με βάση τις ετήσιες εκθέσεις, και συντονισμός των ενδιάμεσων και των τελικών αξιολογήσεων

                        Οικονομικός και νομικός έλεγχος της υλοποίησης του PRIMA

                        Εξωτερικό προσωπικό

               3.2.4.Συμβατότητα με το ισχύον πολυετές δημοσιονομικό πλαίσιο

               –⌧
                     Η πρόταση/πρωτοβουλία είναι συμβατή με το ισχύον πολυετές δημοσιονομικό πλαίσιο.

               –◻
                     Η πρόταση/πρωτοβουλία απαιτεί αναπρογραμματισμό του σχετικού τομέα του πολυετούς δημοσιονομικού πλαισίου.

                  Να εξηγηθεί ο απαιτούμενος αναπρογραμματισμός και να προσδιοριστούν οι σχετικές γραμμές του προϋπολογισμού και τα αντίστοιχα ποσά.

               –◻
                     Η πρόταση/πρωτοβουλία απαιτεί τη χρησιμοποίηση του μέσου ευελιξίας ή την αναθεώρηση του πολυετούς δημοσιονομικού πλαισίου.

                  Να εξηγηθούν οι απαιτούμενες ενέργειες και να προσδιοριστούν οι σχετικοί τομείς και γραμμές του προϋπολογισμού και τα αντίστοιχα ποσά.

               3.2.5.Συμμετοχή τρίτων μερών στη χρηματοδότηση

               –Η πρόταση/πρωτοβουλία δεν προβλέπει συγχρηματοδότηση από τρίτα μέρη.

               –⌧ Η πρόταση/πρωτοβουλία προβλέπει τη συγχρηματοδότηση που εκτιμάται κατωτέρω:

               Πιστώσεις σε εκατ. EUR (με 3 δεκαδικά ψηφία)

                        Έτος
                        2018

                        Έτος
                        2019

                        Έτος
                        2020

                        Έτος
                        2021

                        Έτος
                        2022

                        Έτος
                        2023

                        Αναλήψεις υποχρεώσεων των συμμετεχόντων κρατών στο PRIMA

                        20,000

                        20,000

                        20,000

                        30,000

                        30,000

                        40,000

                        40,000

                        200,000

                        ΣΥΝΟΛΟ συγχρηματοδοτούμενων πιστώσεων

                        20,000

                        20,000

                        20,000

                        30,000

                        30,000

                        40,000

                        40,000

                        200,000

               3.3.Εκτιμώμενες επιπτώσεις στα έσοδα

               –⌧
                     Η πρόταση/πρωτοβουλία δεν έχει δημοσιονομικές επιπτώσεις στα έσοδα.

               –◻
                     Η πρόταση/πρωτοβουλία έχει τις ακόλουθες δημοσιονομικές επιπτώσεις:

               –◻
                     στους ιδίους πόρους

               –◻
                     στα διάφορα έσοδα

               Σε εκατ. EUR (με 3 δεκαδικά ψηφία)

                        Γραμμή εσόδων του προϋπολογισμού:

                        Διαθέσιμες πιστώσεις για το τρέχον οικονομικό έτος

                        Επιπτώσεις της πρότασης/πρωτοβουλίας
                           25

                        Έτος
                        N

                        Έτος
                        N+1

                        Έτος
                        N+2

                        Έτος
                        N+3

                        Να εγγραφούν όσα έτη απαιτούνται, ώστε να εμφανίζεται η διάρκεια των επιπτώσεων (βλ. σημείο 1.6)

                        Άρθρο.....

               Για τα διάφορα έσοδα «για ειδικό προορισμό», να προσδιοριστεί/-ούν η/οι γραμμή/-ές δαπανών του προϋπολογισμού που επηρεάζονται.

               Να προσδιοριστεί η μέθοδος υπολογισμού των επιπτώσεων στα έσοδα.

                     (1)
                  Το κοινό πρόγραμμα PRIMA περιλαμβάνει 19 χώρες:- 11 κράτη μέλη: Γαλλία, Ελλάδα, Ισπανία, Ιταλία, Κροατία, Κύπρος, Λουξεμβούργο, Μάλτα, Πορτογαλία, Σλοβενία και Τσεχική Δημοκρατία·- 8 τρίτες χώρες: Αλγερία, Αίγυπτος, Ιορδανία, Ισραήλ, Λίβανος, Μαρόκο, Τουρκία και Τυνησία.Από αυτές, 14 χώρες (Αίγυπτος, Γαλλία, Ελλάδα, Ισπανία, Ισραήλ, Ιταλία, Κύπρος, Λίβανος, Λουξεμβούργο, Μάλτα, Μαρόκο, Πορτογαλία, Τσεχική Δημοκρατία και Τυνησία) έχουν συμφωνήσει να αναλάβουν από κοινού την πρωτοβουλία PRIMA.

                     (2)

                        Απόφαση της Ευρωπαϊκής Επιτροπής C (2016) 4614, της 25ης Ιουλίου 2016

                     (3)
                  ΕΕ C … [γνώμη της ΟΚΕ]

                     (4)
                  Κανονισμός (ΕΕ) αριθ. 1291/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, για τη θέσπιση του προγράμματος-πλαισίου «Ορίζων 2020» για την έρευνα και την καινοτομία (2014-2020) και την κατάργηση της απόφασης αριθ. 1982/2006/ΕΚ (ΕΕ L 347 της 20.12.2013, σ. 104).

                     (5)
                  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 1.10.2012, σ. 26.10.2012).

                     (6)
                  Κατ’ εξουσιοδότηση κανονισμός (ΕΕ) αριθ. 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 (ΕΕ L 362 της 31.12.2012, σ. 1).

                     (7)
                  Κανονισμός (ΕΕ) αριθ. 1290/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με τη θέσπιση των κανόνων συμμετοχής και διάδοσης του προγράμματος «Ορίζων 2020» - Πρόγραμμα-πλαίσιο έρευνας και καινοτομίας (2014-2020) και την κατάργηση του κανονισμού (ΕΚ) αριθ. 1906/2006 ( ΕΕ L 347 της 20.12.2013, σ. 81).

                     (8)
                  Απόφαση 2013/743/ΕΕ του Συμβουλίου, της 3ης Δεκεμβρίου 2013, για τον καθορισμό του ειδικού προγράμματος υλοποίησης του προγράμματος Ορίζων 2020 - Πρόγραμμα πλαίσιο για την έρευνα και την καινοτομία (2014 - 2020) και για την κατάργηση των αποφάσεων 2006/971/ΕΚ, 2006/972/ΕΚ, 2006/973/ΕΚ, 2006/974/ΕΚ και 2006/975/ΕΚ (ΕΕ L 347 της 20.12.2013, σ. 965).

                     (9)
                  Κανονισμός (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (ΕΕ L 292 της 15.11.1996, σ. 2).

                     (10)
                  Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (ΕΕ L 248 της 18.9.2013, σ. 1).

                     (11)
                  ΔΒΔ: διαχείριση βάσει δραστηριοτήτων· ΠΒΔ: προϋπολογισμός βάσει δραστηριοτήτων.

                     (12)
                  Όπως αναφέρεται στο άρθρο 54 παράγραφος 2 στοιχείο α) ή β) του δημοσιονομικού κανονισμού.

                     (13)
                  Αναλυτικές πληροφορίες σχετικά με τους τρόπους διαχείρισης και παραπομπές στον δημοσιονομικό κανονισμό διατίθενται στον ιστότοπο BudgWeb:

                     http://www.cc.cec/budg/man/budgmanag/budgmanag_en.html

                  .

                     (14)
                  ΔΠ = Διαχωριζόμενες πιστώσεις/ΜΔΠ = Μη διαχωριζόμενες πιστώσεις

                     (15)
                  ΕΖΕΣ: Ευρωπαϊκή Ζώνη Ελεύθερων Συναλλαγών. .

                     (16)
                  Υποψήφιες χώρες και, κατά περίπτωση, δυνητικά υποψήφιες χώρες των Δυτικών Βαλκανίων.

                     (17)
                  Το έτος N είναι το έτος έναρξης εφαρμογής της πρότασης/πρωτοβουλίας.

                     (18)
                  Το έτος N είναι το έτος έναρξης εφαρμογής της πρότασης/πρωτοβουλίας.

                     (19)
                  Το έτος N είναι το έτος έναρξης εφαρμογής της πρότασης/πρωτοβουλίας.

                     (20)
                  Τα αποτελέσματα αφορούν τα προϊόντα και τις υπηρεσίες που θα παρασχεθούν (παράδειγμα: αριθμός ανταλλαγών σπουδαστών που χρηματοδοτήθηκαν, αριθμός χλμ. οδών που κατασκευάστηκαν, κ.λπ.).

                     (21)
                  Όπως περιγράφεται στο σημείο 1.4.2. «Ειδικός/-οί στόχος/-οι…»

                     (22)
                  Τεχνική και/ή διοικητική βοήθεια και δαπάνες στήριξης της εφαρμογής προγραμμάτων και/ή δράσεων της ΕΕ (πρώην γραμμές «BA»), έμμεση έρευνα, άμεση έρευνα.

                     (23)
                  ΣΥ= συμβασιούχος υπάλληλος· ΤΥ = τοπικός υπάλληλος· ΑΕΕ = αποσπασμένος εθνικός εμπειρογνώμονας· ΠΠ = προσωρινό προσωπικό οργανισμού· ΝΕΑ = νεαρής ηλικίας εμπειρογνώμονας σε αντιπροσωπεία.

                     (24)
                  Επιμέρους ανώτατο όριο εξωτερικού προσωπικού που καλύπτεται από επιχειρησιακές πιστώσεις (πρώην γραμμές «BA»).

                     (25)
                  Όσον αφορά τους παραδοσιακούς ιδίους πόρους (δασμούς, εισφορές ζάχαρης), τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25 % για έξοδα είσπραξης.